pythainlp/thai-wiki-dataset-v4 huggingface dataset:
ลารัมบลา

ลารัมบลา  หรือบางครั้งเรียกว่า ลัสรัมบลัส  เป็นถนนสายหนึ่งในใจกลางเมืองบาร์เซโลนา แคว้นกาตาลุญญา ประเทศสเปน เป็นถนนคนเดินที่ขนาบด้วยแนวต้นไม้เป็นระยะทาง 1.2 กิโลเมตร (0.75 ไมล์) เชื่อมระหว่างปลาซาดากาตาลุญญากับอนุสาวรีย์คริสโตเฟอร์ โคลัมบัส ที่อ่าวจอดเรือปอร์ดเบ็ลย์ ลารัมบลายังทำหน้าที่เป็นเส้นแบ่งเขตระหว่างย่านบาร์รีกอติกทางทิศตะวันออกและย่านอัลราบัลทางทิศตะวันตก
ลารัมบลาอาจมีผู้คนหนาแน่นโดยเฉพาะในฤดูท่องเที่ยว ความนิยมในหมู่นักท่องเที่ยวส่งผลต่อลักษณะของถนนซึ่งเปลี่ยนองค์ประกอบไปสู่ร้านกาแฟริมทางเท้าและซุ้มขายของที่ระลึก นอกจากนี้ยังเป็นย่านหนึ่งที่มีการล้วงกระเป๋าชุกชุม
ไมซอร์

ไมซอร์ (อักษรละติน: Mysore) หรือชื่อทางการ ไมสูรุ หรือ ไมซูรุ (Mysuru, #เปลี่ยนทาง) หรือ ไมสูร์ (เทวนาครี: मैसूर) เป็นเมืองในทางใต้ของรัฐกรณาฏกะ ประเทศอินเดีย อยู่ที่ระดับความสูง จากระดับน้ำทะเล
ไมซอร์ตั้งอยู่บนเชิงเทือกเขาจมุนทีราว จากเมืองเบงกาลูรุ เมืองหลวงของรัฐ เมืองไมซอร์มีพื้นที่ และเป็นศูนย์กลางของอำเภอไมซอร์และมณฑลไมซอร์ ในปี 2020 มีประกาศในรัฐกิจจานุเบกษา ให้รวมเทศบาลหูตคัลลี (Hootagalli), หมู่บ้านโภคที (Bhogadi), กทโกละ (Kadakola), รามมนหัลลี (Rammanahalli) และศรีรามปุระ (Srirampura) เข้าเป็นส่วนหนึ่งของไมสูรุ เพิ่มขนาดนครจาก 155.7 ตร.กม. เป็น 286.05 ตร.กม. และเพิ่มจำนวนประชากรขึ้นจาก 990,900 เป็น 1,060,120 ข้อมูลจากสหประชาชาติ ไมสูรุคาดการณ์ประชากร 1.162 ล้านคนในปี 2018 ซึ่งมากเป็นอันดับสองของรั
เมืองไมสูรุเคยเป็นราชธานีของราชอาณาจักรไมซอร์เกือบหกศตวรรษจากปี 1399 ถึง 1956 ภายใต้การปกครองของราชวงศ์วาทิยัร
ณวัชร์ พุ่มโพธิงาม

ณวัชร์ พุ่มโพธิงาม; ชื่อเล่น ไวท์ (เกิดวันที่ 2 มิถุนายน 2538) เป็นนักแสดงชายชาวไทย สังกัดจีเอ็มเอ็มทีวีและต่อมาเป็นนักแสดงอิสระ 
ประวัติและการศึกษา.
ณวัชร์ พุ่มโพธิงาม เกิดวันที่ 2 มิถุนายน พ.ศ.2538 ที่กรุงเทพมหานคร เป็นบุตรคนเดียวของนายสุรศักดิ์ พุ่มโพธิงาม กับนางนฤมล อริยานุวัฒน์ จบการศึกษาระดับมัธยมศึกษาจากโรงเรียนอัสสัมชัญบางรัก รุ่นที่ 128 และจบการศึกษาระดับปริญญาตรีจากคณะบริหารธุรกิจ วิชาเอกการตลาด มหาวิทยาลัยกรุงเทพ
ณวัชร์เข้าพิธีอุปสมบทในวันที่ 7 กรฎาคม 2562 ที่ วัดปริวาสราชสงครามเป็นเวลาทั้งหมด 2 สัปดาห์ ณวัชร์มีฉายาทางธรรมคือ "สุธมฺโม" (สุธัมโม)
ณวัชร์เริ่มเข้าวงการบันเทิงจากการแสดงบทบาท ปุณณ์ ในซีรีส์เรื่อง "เลิฟซิคเดอะซีรีส์ รักวุ่น วัยรุ่นแสบ" ในปี 2557
คริสตจักรแห่งสวีเดน

คริสตจักรแห่งสวีเดน  เป็นคริสตจักรอีแวนเจลิกัลประจำชาติในประเทศสวีเดน ศูนย์กลางอยู่ที่เมืองอุปซอลา และในอดีตเคยเป็นคริสตจักรแห่งรัฐ ในปี 2019 มีสมาชิก 5.8 ล้านคน เป็นนิกายของศาสนาคริสต์ที่มีสมาชิกมากที่สุดในประเทศสวีเดน, นิกายลูเทอรานที่ใหญ่ที่สุดในยุโรปและที่สามในโลก เป็นรองเพียงคริสตจักรที่เอธิโอเปียและแทนซาเนียเท่านั้น
คริสตจักรเป็นส่วนหนึ่งของปอร์วูคอมมูเนียน และยึดหลักเทววิทยาแบบลูเทอราน แบ่งเขตการปกครองเป็น 13 สังฆมณฑล และปาริชย่อย ๆ อีกลำดับหนึ่ง ตำแหน่งไพรเมทแห่งคริสตจักรคืออาร์คบิชอปแห่งอุปซอลา ที่ซึ่งในปัจจุบันคืออาร์คบิชอปอันท์เจ จักเคเลียน อาร์คบิชอปสตรีคนแรกของประเทศ ในปัจจุบันคริสตจักรถือว่าตนเป็นคริสตจักรนิกายอีวันเจลิกัลลูเทอราน (Evangelical Lutheran)
อาสนวิหารอุปซอลา

อาสนวิหารอุปซอลา  เป็นอาสนวิหารตั้งอยู่ระหว่างโถงมหาวิทยาลัยของมหาวิทยาลัยอุปซอลาและแม่น้ำฟีริส ใจกลางเมืองอุปซอลา เป็นอาสนวิหารประจำตำแหน่งอาร์ชบิชอปแห่งอุปซาลา และเป็นที่ฝังพระบรมศพของพระเจ้าเอริกที่ 9 แห่งสวีเดน (c. 1120–1160, ครองราชย์ 1156–1160) นักบุญองค์อุปถัมภ์ชาติสวีเดน
อาร์ชบิชอปคนปัจจุบันคืออันต์เจ จัคเกเลียน อาร์ชบิชอปคนแรกของประเทศที่เป็นสตรี
วัดบัวขวัญ (จังหวัดปทุมธานี)

<ns>0</ns>
 <revision>
 <parentid>9664090</parentid>
 <timestamp>2022-03-08T13:22:04Z</timestamp>
 <contributor>
 <username>ZeroSixTwo</username>
 </contributor>
 <comment>±→; ±→ด้วย</comment>
 <origin>9978803</origin>
 <model>wikitext</model>
 <format>text/x-wiki</format>
วัดบัวขวัญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางสะแก ในตำบลลาดหลุมแก้ว อำเภอลาดหลุมแก้ว จังหวัดปทุมธานี
วัดบัวขวัญสร้างมื่อราว พ.ศ. 2424 โดยมีนายสง ทองหะเหนิด ชาวมอญ เป็นผู้ถวายที่ดินและดำเนินการสร้างวัด ต่อมาสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ได้ถวายที่สร้างวัดอีก เดิมมีนามว่า วัดสะแกหลักเมตร หรือ วัดเม็ด ต่อมาปี พ.ศ. 2482 ได้เปลี่ยนนามเป็น "วัดบัวขวัญ" วัดได้รับพระราชทานวิสุงคามสีมาเมื่อวันที่ 17 กันยายน พ.ศ. 2519
ภายในวัดมีสิ่งที่น่าสนใจได้แก่ มีพระพุทธรูปทองสัมฤทธิ์ ปางบำเพ็ญทุกขกิริยา สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว เรียกว่า "พระผอม" นอกจากนี้ยังมีรอยพระพุทธบาทจำลอง ซึ่งจำลองมาจากวัดพระพุทธบาท จังหวัดสระบุรี และพลับพลาที่ประทับแรกนาขวัญ สมัยพระบาทสมเด็จพระมงกุฎเกล้าเจ้าอยู่หัว เป็นไม้สักสถาปัตยกรรมสวยงาม เรียกว่า "ศาลาแดง" เดิมอยู่ที่วังพญาไท (โรงพยาบาลพระมงกุฎเกล้า) ตัวอาคารเป็นรูปสี่เหลี่ยมผืนผ้า ขนาดกว้าง 6 เมตร ยาว 15.20 เมตร ลักษณะเป็นอาคารเครื่องไม้ชั้นเดียวยกพื้นสูง มีผนังรูปสี่เหลี่ยมผืนผ้า ขนาด 6x15.20 เมตร หลังคาทรงจั่วซ้อนลด 2 ชั้น มุงด้วยแป้นเกร็ดกระเบื้องไม้ ออกปีกนกคลุมโดยรอบ ฝ้าเพดานเป็นกระดานแผ่นเรียบตีทับแนว พื้นปูด้วยไม้ เรือนประธานมีขนาด 4 ห้อง ยกพื้นสูงและแบ่งกั้น 1 ห้อง รอบ ๆ เรือนประธานทำเป็นพื้นระเบียงทั้ง 4 ด้าน พร้อมราวระเบียงกั้นกันตก มีบันไดขึ้น 2 ข้างที่ด้านสกัด อาคารส่วนใหญ่ทาสีน้ำมันสีแดง
โบสถ์โซฟิยา

โบสถ์โซฟิยา หรือ โซฟิยาชีร์กา  เป็นหนึ่งในโบสถ์คริสต์หลักในสต็อกโฮล์ม ประเทศสวีเดน โดยตั้งชื่อตามพระราชินีแห่งสวีเดน โซฟิยาแห่งนัสเซา ผลงานออกแบบได้มาจากการประกวดงานออกแบบเมื่อปี 1899 ปละประกอบพิธีอุทิศโบสถ์ในปี 1906 โบสถ์ตั้งอยู่ในส่วนตะวันออกของเกาะเซอเดร์มัล์ม ริมสวนสาธารณะวีตาเบร์เกน
สถานีรถไฟใต้ดินสตาดิออน

สถานีรถไฟใต้ดินสตาดิออน  ตั้งอยู่บนสายสีแดงของรถไฟใต้ดินสต็อกโฮล์ม ตั้งอยู่ใกล้กับสต็อกโฮล์มสตาดิออน ในเขตเอิสเตอร์มัล์มของสต็อกโฮล์ม ประเทศสวีเดน เปิดใช้งานในวันที่ 30 กันยายน 1973 เป็นสถานีหนึ่งในส่วนต่อขยายจากเอิสเตอร์มัล์มสตอร์ยไปสิ้นสุดที่สถานีเทคนิสกาเฮิสโกลัน
เบตตี และ จอร์จ คูมเบียส์

เบตตี คูมเบียส์  และ จอร์จ คูมเบียส์  เป็นคู่สามีภรรยาชาวแคนาดาที่ต่อมาเป็นคู่สมรสคู่แรกที่ได้กระทำการฆ่าตัวตายต่อเนื่องกันโดยถูกต้องตามกฎหมาย ทั้งสองปรากฏในสารคดี ปี 2007 เรื่อง "The Suicide Tourist" เนื่องจากการฆ่าตัวตายภายใต้การช่วยเหลือของแพทย์หรือบุคคลอื่น (assisted suicide) เป็นสิ่งผิดกฎหมายในประเทศแคนาดาในขณะนั้น ทั้งคู่จึงออกเดินทางไปยังประเทศสวิตเซอร์แลนด์เพื่อได้รับการอนุมัติทางกฎหมายจากรัฐบาลสวิตเซอร์แลนด์ในการฆ่าตัวตายภายใต้การช่วยเหลือของบุคคลอื่น
เรื่องที่ประหลาดของคู่นี้จากบรรดาบุคคลอื่นที่ประสงค์การการุณยฆาตคือถึงแม้จอร์จจะป่วยด้วยโรคหัวใจ แต่เบตตีมีรายงานว่าเธอมีสุขภาพที่ดี
ลุดวิก มิเนลลี (Ludwig Minelli) ผู้อำนวยการของดิกนิตัส กลุ่มสนับสนุนการฆ่าตัวตายภายใต้ความช่วยเหลือของบุคคลอื่น ยื่นเรื่องต่อเขตปกครองซือริชเพื่อขอรับแพทย์ภายใต้กฎหมายในการอนุมัติการให้บุคคลผู้มีสุขภาพดีเข้ารับการฆ่าตัวตาย
ในปี 2009 เบตตีถูกตรวจพบด้วยโรคมะเร็งและเสียชีวิต ในขณะที่จอร์จยังคงมีชีวิตอยู่ต่อไปภายใต้สภาวะโรคหัวใจ จนกระทั่งเสียชีวิตในปี 2016
ที-เซนทราเลน

ที-เซนทราเลน (#เปลี่ยนทาง (สถานีกลาง) โดยตัว ที ย่อมาจาก "tunnelbana" แปลว่ารถไฟใต้ดิน) เป็นสถานีรถไฟใต้ดินสต็อกโฮล์มที่เป็นศูนย์กลางของระบบ เป็นสถานีเดียวที่สายเดินรถทั้งสามสายบรรจบกัน และเป็นจุดเชื่อมต่อไปยังการเดินทางขนส่งมวลชนในระบบอื่น ๆ ที่สำคัญของเมืองในเขตนอร์มัล์ม, เซอร์เกลสตอร์ย และวาซากาทัน
สถานีเปิดทำการในวันที่ 24 พฤศจิกายน 1957 ภายใต้ชื่อ "เซนทราเลน" (Centralen; "สถานีกลาง") แต่เปลี่ยนชื่อในวันที่ 27 มกราคม 1958 เรื่องจากถูกเข้าใจผิดสับสนกับสถานีกลางของรถไฟของการรถไฟสวีเดนซึ่งตั้งอยู่ห่างออกไป
ส่วนสถานีสต็อกโฮล์มซิตีของรถไฟทางใกล้ใต้อยู่ด้านล่างสถานีรถไฟใต้ดินนี้ลงไปอีก เป็นส่วนหนึ่งของสายสต็อกโฮล์มซิตี และนับตั้งแต่ปี 2018 สถานีที-เซนทราเลนเป็นสถานีปลายทางฝั่งตะวันตกของรถรางสปวรแว็กซิตี
สถานีรถไฟใต้ดินคึงสแตรดกอร์เดน

คึงสแตรดกอร์เดน  เป็นสถานีของรถไฟใต้ดินสต็อกโฮล์มในย่านนอรมัล์มของเมืองสต็อกโฮล์ม คึงสแตรดกอร์เดนเป็นสถานีปลายทางของสาย 10 กับ 11 และเปิดให้บริการเมื่อ 30 ตุลาคม 1977 ในฐานะส่วนต่อขยายขนาดหนึ่งสถานีจากที-เซนทราเลน ชานชาลาของสถานีตั้งอยู่ที่ความลึกราว 34 ใต้ดิน และถายในสถานีตกแต่งด้วยซากของอาคารที่ถูกทำลายระหว่างการปรับปรุงพื้นที่สต็อกโฮล์มกลางระหว่างทศวรรษ 1950s กับ 1960s และถูกขุดค้นในบริเวณ
ทางเข้าสถานีนั้นแรกเริ่มตั้งใจจะตั้งอยู่ภายในสวนคึงสแตรดกอร์เดน แต่ถูกยกเลิกไปภายหลังข้อพิพาทเอล์มเมื่อปี 1971
สิ่งมีชีวิต.
สถานีคึงสแตรดกอร์เดนเป็นที่รู้จักจากพืชพรรณที่แปลกจากที่อื่น ในสถานีเป็นที่เดียวในภูมิภาคสแกนดิเนเวียที่สามารถพบแมงมุม "Lessertia dentichelis" ซึ่งเป็นแมงมุมถ้ำและอาศัยอยู่ตามผนังของสถานีนับตั้งแต่เปิดใช้การในกลางทศวรรษ 1970 และปัจจุบันนักวิทยาศาสตร์ยังคงไม่ทราบว่าแมงมุมสายพันธุ์นี้เข้ามายังสต็อกโฮล์มได้อย่างไร นอกจากนี้ยังพบมอสเติบโตอยู่ตามผนังของสถานี ทั้ง ๆ ที่เคยเข้าใจว่ามอสเหล่านี้สูญพันธุ์ไปจากภูมิภาคสต็อกโฮล์มแล้ว
ในปี 2016 นักวิทยาศาสตร์ค้นพบสายพันธุ์ใหม่ของฟังไจในสถานีจำนวนสองสายพันธุ์ที่ยังไม่เคยถูกค้นพบที่ใดมาก่อน
จักรพรรดิจิ้นอาน

จักรพรรดิจิ้นอาน (382–419) พระนามเดิม ซือหม่า เต๋อจง (司馬德宗) เป็นจักรพรรดิองค์ที่ 15 แห่งราชวงศ์จิ้น, พระองค์ถูกระบุว่ามีพระสติบกพร่อง เนื่องด้วยพระองค์ไม่สามารถตรัสได้ ทรงสวมฉลองพระองค์เองไม่ได้ หรือแสดงออกไม่ได้ว่าพระองค์ทรงหิวหรืออิ่ม พระองค์ได้รับการสถาปนาเป็นรัชทายาทในปี ค.ศ. 387 และขึ้นครองราชย์ในปี ค.ศ. 397 เนื่องจากพระองค์ทุพพลภาพ อำนาจทั้งหมดจึงตกอยู่กับ ซือหม่า เต้าจึ พระปิตุลา (อ๋องแห่งไคว่จี) ในรัชสมัยของพระองค์ ผู้สำเร็จราชการแทนพระองค์ เป็นผู้ปกครองในราชวงศ์จิ้น ทำให้เจ้าเมืองต่าง ๆ ก่อการปฏิวัติจนสูญเสียดินแดนไป ตั้งแต่ปี ค.ศ. 398 ถึงปี ค.ศ. 403 เกิดการจลาจลและสงครามกลางเมืองอย่างต่อเนื่อง ในปี ค.ศ. 403 ราชวงศ์จิ้นถูกขุนศึก หฺวัน สฺวัน ยกทัพบุกเข้าตี และในขณะที่จักรพรรดิจิ้นอานเข้ารับถวายการรักษาในปี ค.ศ. 404 ราชวงศ์จิ้นก็ใกล้จะสิ้นสุดลง ด้วยขุนศึก หลิวอวี่ ได้เริ่มมีอำนาจมากขึ้น จากการที่ราชวงศ์จิ้นได้บุกตีหยานใต้ และ ฉินยุคหลัง ทำให้อาณาเขตของราชวงศ์จิ้นขยายออกไปอย่างมาก อย่างไรก็ตาม เมื่อหลิวอวี่ขึ้นไปทางเหนือ ผู้ว่ามณฑลกว่างโจว (ในปัจจุบัน คือ มณฑลกวางตุ้ง และเขตปกครองตนเองกว่างซีจ้วง) ลู่ ซุน ก่อการกบฏ และยกทัพเข้าตีเมืองเจี้ยนคัง หลิวซ่งขึ้นไป และสามารถปราบปรามกบฏได้สำเร็จ ในปี ค.ศ. 419 จักรพรรดิจิ้นอานทรงผูกพระศอสวรรคตตามคำสั่งของหลิวอวี้ และสถาปนาจักรพรรดิจิ้นกงขึ้นครองราชย์เป็นจักรพรรดิองค์สุดท้าย ก่อนจะชิงบัลลังก์เองและสถาปนาราชวงศ์หลิวซ่งขึ้น
พระราชประวัติ.
ซือหม่า เต๋อจงเป็นพระราชโอรสพระองค์โตของ จักรพรรดิจิ้นเสี้ยวอู่ พระมารดาของพระองค์คือ พระสนม เฉิน กุยนฺหวี่ ในปี ค.ศ. 382 ไม่มีบันทึกว่าพระองค์พิการเมื่อใด สันนิษฐานว่าเริ่มพิการมาตั้งแต่ยังทรงพระเยาว์ บันทึกหน้าประวัติศาสตร์ระบุว่าพระองค์เริ่มพิการตั้งแต่อายุ 8 พระชันษา ในปี ค.ศ. 390 พระมารดาสวรรคต ถึงแม้ว่าพระองค์จะมี ซือหม่า เต๋อเหวิน ที่เป็นพระอนุชาร่วมสายพระโลหิตด้วยก็ตาม (เกิดในปี ค.ศ. 385) ไม่มีหลักฐานชี้ชัดเหตุที่จักรพรรดิจิ้นเสี้ยวอู่ไม่เคยพิจารณาการสถาปนาซือหม่า เต๋อเหวิน (พระอนุชาซึ่งเป็นผู้ฉลาด รอบคอบ และรับการอบรมให้คอยดูแลซือหม่า เต๋อจงตลอดหลายปี) เป็นรัชทายาท และในปี ค.ศ. 387 ซือหม่า เต๋อจงได้รับการสถาปนาเป็นรัชทายาท ในปี ค.ศ. 395 พระองค์ได้รับการสถาปนาในพระราชวังทางทิศตะวันออก ตำหนักของพระองค์เองตามธรรมเนียมสำหรับรัชทายาท ในปี ค.ศ. 396 พระองค์ทรงอภิเษกกับ หวัง เฉินอ้าย ลูกสาวของ หวัง เสียนซื่อ 
ในปี ค.ศ. 397 จักรพรรดิจิ้นเสี้ยวอู่ถูกแม่นางจางสังหาร หลังจากที่ทำให้เธอขุ่นเคือง อย่างไรก็ตาม พระปิตุลา ซือหม่า เต้าจึ อ๋องแห่งไคว่จี ได้เป็น ผู้สำเร็จราชการแทนพระองค์ เพราะทรงทุพพลภาพขณะพระองค์ทรงขึ้นครองราชย์แล้ว
จักรพรรดิหลิวซ่งเหวิน

จักรพรรดิหลิวซ่งเหวิน  (407 – 16 มีนาคม 453) พระนามเดิม หลิว อี้หลง  เป็นจักรพรรดิองค์ที่ 3 แห่งราชวงศ์หลิวซ่งของจีน พระองค์เป็นพระราชบุตรองค์ที่ 3 ของ จักรพรรดิหลิวซ่งอู่ (หลิวอวี้) ผู้ก่อตั้งราชวงศ์หลิวซ่ง หลังจากพระราชบิดาของพระองค์สวรรคตลงในปี ค.ศ. 422 พระเชษฐาของพระองค์พระนามว่า หลิว อี้ฝู ขึ้นครองบัลลังก์ในฐานะ จักรพรรดิหลิวซ่งเฉ่า ในปี ค.ศ. 424 กลุ่มขุนนางคิดว่าจักรพรรดิหลิวซ่งเฉาไม่เหมาะที่จะเป็นจักรพรรดิ จึงร่วมมือกันปลดจักรพรรดิหลิวซ่งเฉาออก และสถาปนาหลิว อี้หลงเป็นจักรพรรดิหลิวซ่งเหวิน
หลังจากขึ้นครองราชย์แล้ว 29 ปี จักรพรรดิต้าเหวิน ได้สานต่อแผนการอันยิ่งใหญ่ของพระราชบิดา โดยที่ดินบางส่วนของ ราชวงศ์จิ้น ในประวัติศาสตร์ เรียกว่า "หยวนเจี๋ย"  ในเวลานั้นเรียกได้ว่าเป็นช่วงเวลาแห่งความเจริญรุ่งเรืองและความเข้มแข็ง เนื่องจากความอุตสาหะของจักรพรรดิ และพระอัจฉริยภาพในการหาเจ้าหน้าที่ที่มีความสามารถและซื่อสัตย์มาทำหน้าที่บริหาร อย่างไรก็ตาม จักรพรรดิหลิวซ่งเหวินก็ยังมีความผิดพลาดจากการพยายามโจมตีเว่ยเหนือ (ศัตรู)แต่พ่ายศึกซ้ำแล้วซ้ำเล่า ด้วยการใช้กลยุทธ์ที่ผิดพลาด ทำให้บทบาทของพระองค์อ่อนแอลงเมื่อปลายรัชกาล ในปี ค.ศ. 453 พระองค์ทรงพิโรธที่รัชทายาทหลิว เช่า สาปแช่งพระองค์ พระองค์ทรงวางแผนที่จะขับไล่หลิว เช่า ออกจากแผ่นดินหลิวซ่ง แต่เมื่อแผนนี้รั่วไหล หลิว เช่าจึงก่อการรัฐประหาร และลอบปลงพระชนม์พระองค์และขึ้นครองราชย์แทน ไม่ถึงหนึ่งปีถัดมาน้องชายของหลิว เช่าก่อการปฏิวัติ และได้ขึ้นครองบัลลังก์ในฐานะจักรพรรดิหลิวซ่งเส้าอู่
หลิว เช่า

หลิว เช่า (– 27 พฤษภาคม 453) เป็นจักรพรรดิองค์ที่ 4 แห่งราชวงศ์หลิวซ่งของจีน ทรงครองราชย์ในช่วงระยะเวลาสั้น ๆ ในรัชสมัยจักรพรรดิหลิวซ่งเหวิน หลิว เช่าเป็นรัชทายาท แต่หลังจากพระองค์ได้ข่าวว่าพระบิดากำลังจะปลดพระองค์ พระองค์จึงก่อการปฏิบัติและลอบสังหารพระบิดาของพระองค์เอง ก่อนจะเข้ายึดบัลลังก์ ในท้ายสุดพระอนุชาของพระองค์ (เจ้าชายแห่งอู่หลิง) ได้สังหารพระองค์เสีย แล้วจึงขึ้นครองราชย์เป็นจักรพรรดิหลิวซ่งเสี้ยวอู่
พระราชประวัติ.
หลิว เช่า ประสูติในปี ค.ศ. 426 เมื่อจักรพรรดิหลิวซ่งเหวิน (หลิวอี้หลง – พระบิดา) เป็นจักรพรรดิของหลิวซ่งแล้ว ไม่มีระบุในประวัติศาสตร์ว่าหลิว เช่า ประสูติวันใด ว่าพระองค์เกิดแต่พระมารดาจักรพรรดินีหยวนชี่กุ้ย (ภรรยาของหลิวอี้หลง) ขณะน้นหลิว อี้หลงดำรงตำแหน่งเป็นอ๋องแห่งอี้ตู ในรัชสมัยของจักรพรรดิหลิวซ่งเฉ่า
พงศาวดารระบุว่า ตอนที่พระองค์พระราชสมภพ จักรพรรดินีหยวนมองไปที่พระองค์แล้วกล่าวว่า "รูปลักษณ์ของเด็กคนนี้ผิดปกติ และเขาจะทำลายแผ่นดินอย่างแน่นอน ฉันจะไม่เลี้ยงเขา" จากนั้นพระนางต้องการที่จะฆ่าลูก แต่เมื่อจักรพรรดิเหวินได้ยินดังนั้น พระองค์จึงทรงวิ่งไปที่ห้องนอนของพระนางและช่วยหลิว เช่าไว้ (นักประวัติศาสตร์สมัยใหม่ ปัว หยาง สงสัยเรื่องนี้ และเชื่อว่าเรื่องราวนี้ถูกประดิษฐ์ขึ้นหลังจากที่หลิวเช่าปฏิวัติแล้ว)
วัดซอยสามัคคี

วัดซอยสามัคคี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคูคต อำเภอลำลูกกา จังหวัดปทุมธานี มีที่ดินตั้งวัด 19 ไร่ 3 งาน 64 ตารางวา โฉนดที่ดินเลขที่ 397-44
ชาวบ้านย่านตำบลคูคตได้มีโอกาสต้อนรับพระธุดงค์จำนวน 13 รูป ได้ร่วมกันถวายภัตตาหารคาวหวาน ได้เกิดความประทับใจในสีลาจารวัตรอันงดงามของพระธุดงค์ ตระกูลน้อยไม้ จึงร่วมใจถวายที่ดินประมาณ 20 ไร่ พร้อมถวายจตุปัจจัยจำนวนหนึ่งสร้างวัด ใช้ชื่อว่า ศูนย์วิปัสสานาธรรมสุขใจ และได้รับการประกาศจากกระทรวงศึกษาธิการตั้งเป็นวัดชื่อ "วัดซอยสามัคคี" เมื่อวันที่ 22 กรกฎาคม พ.ศ. 2530 ด้านการศึกษา ในปี พ.ศ. 2533 จัดตั้งโรงเรียนพระปริยัติธรรมแผนกธรรม
เสนาสนะภายในวัด ได้แก่ อุโบสถ 1 หลัง ศาลาการเปรียญ 1 หลัง กุฏิสงฆ์ จำนวน 30 หลัง เป็นอาคารครึ่งตึกครึ่งไม้จำนวน 16 หลัง เป็นอาคารคอนกรีตเสริมเหล็ก จำนวน 14 หลัง ฌาปนสถาน 1 หลัง ปัจจุบันบูรณะเป็นแบบปลอดมลภาวะ ศาลาบำเพ็ญกุศล 2 หลัง หอไตร เป็นอาคารทรงไทย ครึ่งตึกครึ่งไม้ 2 ชั้น และศาลาปฏิบัติธรรมเฉลิมพระเกียรติ พระบาทสมเด็จพระเจ้าอยู่หัว 1 หลัง
ปูชนียวัตถุที่สำคัญ ได้แก่ พระประธานประจำอุโบสถและศาลา ปางสมาธิ เนื้อทองเหลือง ขนาดหน้าตักกว้าง 109 นิ้ว สูง 130 นิ้ว พระประธานประจำศาลาปฏิบัติธรรมหลังเก่า ปางมารวิชัย เนื้อทองเหลือง ขนาดหน้าตักกว้าง 52 นิ้ว สูง 72 นิ้ว พระประธานประจำอุโบสถและศาลา ชั้นล่าง ปางมารวิชัย เนื้อทองเหลือง ขนาดหน้าตักกว้าง 59 นิ้ว สูง 82 นิ้ว และพระประธานประจำศาลาปฏิบัติธรรมเฉลิมพระเกียรติ ปางสมาธิ เนื้อทองเหลือง ขนาดหน้าตักกว้าง 49 นิ้ว สูง 69 นิ้ว
วัดบางนางลี่ใหญ่

วัดบางนางลี่ใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลอง ในตำบลสวนหลวง อำเภออัมพวา จังหวัดสมุทรสงคราม ปัจจุบันมีพระมหาวิรัช มหาวีโร เป็นเจ้าอาวาส
วัดบางนางลี่ใหญ่ตั้งเป็นวัดเมื่อ พ.ศ. 1823 ได้รับพระราชทานวิสุงคามสีมา พ.ศ. 2508 เดิมมีอยู่ 2 วัดมีชื่อเรียกตามตำบลบางนางลี่ที่ตั้งอยู่ คือ วัดบางนางลี่ใหญ่และวัดบางนางลี่น้อย ตั้งอยู่ไม่ห่างกันนัก วัดบางนางลี่น้อยอยู่ปากคลองบางนางลี่ด้านบนหรือด้านเหนือ ส่วนวัดบางนางลี่ใหญ่ตั้งอยู่ปากคลองบางนางลี่ล่างหรือด้านใต้ หลังวัดบางนางลี่น้อย ต่อมาวัดบางนางลี่น้อยได้พังลงน้ำหมดไปแล้ว และได้ย้ายสิ่งสำคัญของวัดบางนางลี่น้อยไปรวมกับวัดภุมรินทร์กุฎีทอง เช่น กุฏีทอง เป็นต้น
อุโบสถสร้างมาแต่ครั้งสุโขทัย อุโบสถสร้างแบบสำเภา ซึ่งต่อมาสมัยอยุธยานิยมสร้างเลียนแบบสุโขทัย เป็นโบสถ์มหาอุด บานหน้าต่างทำเป็นช่องเล็ก ๆ ด้านละ 3 ช่อง พัทธสีมา 2 ใบซ้อนแสดงว่าได้ผูกอีกครั้งหนึ่ง สมัยลังกาวงศ์ ปัจจุบันได้สร้างอุโบสถใหม่แล้ว
โบราณวัตถุของวัด ได้แก่ พระพุทธรูปยืนอุ้มบาตร แกะสลักด้วยไม้ตะเคียน สูงประมาณ 193 เซนติเมตร นามว่า "หลวงพ่อตะเคียน" หลวงพ่อตะเคียน” ลงรักปิดทอง เล่ากันว่าเป็นพระพุทธรูปลอยน้ำมา มีงานสมโภชปิดทองในแรม 3 ค่ำ เดือน 12 ทุกปีมาแต่โบราณ พระประธานในอุโบสถ เป็นของเก่าอยู่ในอุโบสถเดิม พระพุทธรูปสานสานด้วยหวายลงรักปิดทอง ปางมารวิชัย
หน้าตักกว้างประมาณ 2 ศอกเศษ นามว่า "หลวงพ่อสาน" เป็นพระเก่า ภายในบรรจุพระบรมสารีริกธาตุ และดินสังเวชนียสถาน และธรรมาสน์ สวดพระอภิธรรมของหลวง พระนั่งสวด 4 รูป และบุษบกสำหรับสวดพระอภิธรรมของเก่า ปัจจุบันฝากไว้ที่วัดเพชรสมุทรวรวิหาร
วัดเดชานุสรณ์

วัดเดชานุสรณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลยายชา อำเภอสามพราน จังหวัดนครปฐม
วัดเดชานุสรณ์สร้างขึ้นเมื่อปี พ.ศ. 2349 ในสมัยพระบาทสมเด็จพระพุทธยอดฟ้าจุฬาโลกมหาราช โดยชาวจีนเจ้าของโรงหีบอ้อยเก่าชื่อ หลงจู๊เน่า แต่บางท่านก็เล่าว่าสร้างขึ้นในระยะใกล้เคียงกับวัดสรรเพชญ ซึ่งสร้างโดยตาเพชร โดยยายชาได้สร้างวัดนี้หลังตาเพชรไม่นาน วัดจึงได้ชื่อว่า วัดยายชา ต่อมาสมเด็จพระมหาสมณเจ้า กรมพระยาวชิรญาณวโรรส ได้เปลี่ยนชื่อของวัดมาเป็น "วัดเดชานุสรณ์" วัดเดชานุสรณ์ได้รับพระราชทานวิสุงคามสีมาเมื่อปี พ.ศ. 2471
สิ่งที่สำคัญของวัดได้แก่ พระประธานภายในอุโบสถสร้างด้วยศิลา สันนิษฐานว่าเป็นพระพุทธรูปสมัยอู่ทอง นอกจากนี้วัดยังมี "เรือนราชฤดี" ซึ่งแต่เดิมเป็นพระตำหนักราชฤดี ในสมเด็จพระนางเจ้าอินทรศักดิศจี พระวรราชชายา ในพระบาทสมเด็จพระมงกุฎเกล้าเจ้าอยู่หัว หลักฐานเหล่านี้ได้บันทึกไว้ในหนังสือทางประวัติศาสตร์ชื่อ "วัฒนธรรมสามพราน" ในอดีตวัดเดชานุสรณ์มีพระเถระที่มีชื่อเสียงได้แก่ พระครูสาครคุณาธาร (หมุด ติสฺสวงฺโส) อดีตเจ้าอาวาสรูปที่ 5 ปัจจุบันมีพระครูอดุลพัฒนาภรณ์ (ประเทือง จารุมโย) เป็นเจ้าอาวาส
จักรพรรดิหลิวซ่งเสี้ยวอู่

จักรพรรดิหลิวซ่งเสี้ยวอู่  (19 กันยายน ค.ศ. 430 – 12 กรกฎาคม ค.ศ. 464) พระนามเดิม หลิว จุ้น (劉駿) เป็นจักรพรรดิองค์ที่ 5 แห่งราชวงศ์หลิวซ่งของจีน พระองค์เป็นพระราชโอรสของ จักรพรรดิหลิวซ่งเหวิน หลังจากที่พระเชษฐา หลิว เช่า ได้ลอบปลงพระชนม์พระราชบิดาในปี ค.ศ. 453 และยึดบัลลังก์ พระองค์จึงก่อการกบฏและโค่นล้มหลิว เช่า โดยทั่วไปพระองค์ได้รับการยกย่องว่าเป็นจักรพรรดิที่มีความสามารถ แต่แข็งกร้าวและมักมากในกาม พระองค์ลดทอนอำนาจของขุนนางและอ๋องอย่างมากในรัชสมัยของพระองค์
พระราชประวัติ.
พระองค์ทรงพระราชสมภพ ในปี ค.ศ. 430 เป็นพระราชโอรสพระองค์ที่สามของ จักรพรรดิหลิวซ่งเหวิน พระมารดาคือ พระสนม ลู่ ฮุ่ยหนาน ซึ่งทั้งพระนาง และพระองค์เอง ก็ไม่ได้เป็นที่โปรดปรานของจักรพรรดิหลิวซ่งเหวินมากนัก ในปี ค.ศ. 435 พระองค์ได้รับการสถาปนาเป็นอ๋องแห่งอู่หลิง ในปี ค.ศ. 439 เมื่ออายุ 9 ขวบ พระองค์ได้รับตำแหน่งผู้ว่าราชการมณฑลเซียงโจว (湘州, ปัจจุบันคือ มณฑลเหอหนาน) และในอีกหลายปีต่อมาได้รับพระบรมราชโองการให้โยกย้ายพระองค์ไปตามเมืองต่าง ๆ แม้ว่าพระองค์จะไม่ได้มีอำนาจปกครองเมืองนั้นก็ตามจนกระทั่งถึงปี ค.ศ. 445 ได้รับแต่งตั้งให้เป็นผู้ว่าราชการมณฑลยงโจว (雍州, ปัจจุบันคือ มณฑลหูเป่ย์ทางตะวันตกเฉียงเหนือ และมณฑลเหอหนานทางตะวันตกเฉียงใต้) ซึ่งเป็นเมืองที่สำคัญทางการทหาร เนื่องจากตั้งอยู่ติดชายแดนกับรัฐเว่ยเหนือ (ศัตรูสำคัญของรัฐหลิวซ่ง) และด้วยจักรพรรดิเหวินมีพระราชประสงค์ในการกอบกู้เมืองคืนจากเว่ยเหนือ ในรัชสมัยของพี่ชายของพระองค์ จักรพรรดิหลิวซ่งเฉา ยงโจวถือเป็นมณฑลสำคัญ เนื่องจากพระมารดาไม่ได้รับความโปรดปรานจากจักรพรรดิ พระนางจึงมักติดตามพระราชโอรสไปมากกว่าที่จะอยู่ที่พระราชวังในเมืองหลวง
ในปี ค.ศ. 448 หลิวจุ้นได้รับการแต่งตั้งให้เป็นผู้ว่าราชการมณฑลสฺวีโจวที่มีความสำคัญเท่าเทียมกัน (ปัจจุบันอยู่ที่ มณฑลเจียงซูตอนเหนือ และ มณฑลอานฮุยตอนเหนือ) โดยมีเมืองหลวงอยู่ที่เผิงเฉิง และที่นี่พระองค์ได้ร่วมรบในสงครามครั้งใหญ่ระหว่างหลิวซ่ง กับเว่ยเหนือ ในปี ค.ศ. 450 ด้วยความก้าวหน้าในการรุกคืนทางเหนือของจักรพรรดิเหวินแห่งหลิวซ่งทำให้สามารถขับไล่จักรพรรดิเว่ยไท่อู่ไปได้ชั่วคราว แต่ด้วยกองกำลังของราชวงศ์เว่ยเหนือภายใต้การนำทัพของจักรพรรดิไท่อู่ได้บุกโจมตีทางใต้เพื่อตอบโต้ กองทัพเว่ยเหนือมาถึงเผิงเฉิงอย่างรวดเร็ว หลิว อี้กง  ลุงของหลิว จุ้น อ๋องแห่งเจียงเซีย ผู้บัญชาการกองทหารภาคเหนือต้องการละทิ้งเผิงเฉิงตามคำแนะนำของ จาง ช่าง  หลิว จุ้น ยืนกรานที่จะปกป้องเผิงเฉิง ทำให้หลิว อี้กงล้มเลิกแผนการที่จะหนี จักรพรรดิไท่อู่หลังจากเจรจาทางการทูตที่เผิงเฉิงเรียบร้อยแล้ว จึงเดินทางมุ่งหน้าไปทางใต้ตลอดทางจนถึง แม่น้ำแยงซี ก่อนที่จะถอนทัพไปในปี ค.ศ. 451 แม้จะยึดเผิงเฉิงได้ หลิว จุ้น ถูกลดบทบาทเล็กน้อยหลังสงครามเสร็จสิ้น (ระหว่างสงคราม หลิว จุ้นมี รัชทายาทหลิว เช่าพี่ชายของพระองค์ และ เหอ จางซื่อ (เป็นที่ปรึกษากองทัพ) จักรพรรดิเหวินปลดพระเชษฐา หลิว อี้คัง อดีตสมุหนายกในปี ค.ศ. 440 แล้วประหารชีวิต) ในปี ค.ศ. 452 หลิวจุ้นถูกส่งไปดำรงตำแหน่งผู้ว่าราชการมณฑลหยานใต้ (南兖州 – หนานหยานโจว ปัจจุบันคือ มณฑลเจียงซู)
หลิว จึเย่

อดีตจักรพรรดิแห่งหลิวซ่งที่ถูกปลด หรือ จักรพรรดิที่ถูกปลด (อักษรโรมัน: Liu Ziye #เปลี่ยนทาง หรือ เฉียนเฟ่ยตี้) (25 กุมภาพันธ์ ค.ศ. 449 – 1 มกราคม ค.ศ. 466) พระนามเดิม หลิว จึเย่ (劉子業) เป็นจักรพรรดิองค์ที่ 6 แห่งราชวงศ์หลิวซ่งของจีน ช่วงเวลาสั้น ๆ ในการครองราชย์มีพฤติกรรมอย่างผู้ไม่มีวุฒิภาวะ เป็นที่กล่าวขานในเรื่องการกระทำที่รุนแรงและหุนหันพลันแล่น รวมถึงการสังหารขุนนางระดับสูงจำนวนมาก และพฤติกรรมที่หมกมุ่นในเรื่องกาม เขาถูกลอบสังหารเพียงหนึ่งปีหลังจากขึ้นเป็นจักรพรรดิ
พระราชประวัติ.
หลิว จึเย่เกิดในปี ค.ศ. 449 เมื่อบิดาของเขาคือ จักรพรรดิหลิวซ่งเสี้ยวอู่ยังทรงดำรงพระยศเป็นอ๋องแห่งอู่หลิงในรัชสมัยของ จักรพรรดิหลิวซ่งเหวิน มารดาของเขาคือ องค์หญิงหวัง เสียนหยวน ในขณะที่พ่อของเขาถูกโยกย้ายไปเป็นผู้ว่าเมืองหลายแห่ง หลิว จึเย่ยังคงอยู่ที่เมืองหลวง Jiankang และถูก หลิว เช่า ลุงของเขาสั่งคุมขัง หลังจากหลิว เช่าลอบปลงพระชนม์จักรพรรดิหลิวซ่งเหวิน และขึ้นครองบัลลังก์ในปี ค.ศ. 453 ต่อมาหลิว จุ้น ลุกฮือเพื่อต่อต้านเขา หลิว เช่าต้องการจะสังหารหลิว จึเย่ แต่ไม่ได้ทำเช่นนั้น หลังจากที่หลิว จุ้น เอาชนะและสังหารหลิว เช่าได้ในปีต่อมา จึงได้ขึ้นครองบัลลังก์เป็นจักรพรรดิหลิวซ่งเส้าอู่ หลิว จึเย่ได้รับการช่วยเหลือจากการถูกจองจำและในปี ค.ศ. 454 เขาก็ถูกสถาปนาเป็นรัชทายาท
ในปี ค.ศ. 456 เขาได้แต่งงานกับเหอ ลิ่งหว่าน  ลูกสาวของขุนนาง เหอ ยฺหวี่  ในปี ค.ศ. 458 จักรพรรดิหลิวซ่งเส้าอู่ได้ตั้งตำหนักใหม่ให้กับรัชทายาท ในปี ค.ศ. 463 ในช่วงปีที่เขาดำรงตำแหน่งรัชทายาท เขาได้รับการตำหนิว่าทำผิดพลาดอยู่ตลอดเวลาจากจักรพรรดิหลิวซ่งเส้าอู่ ทำให้เขาไม่พอใจทั้งจักรพรรดิหลิวซ่งเส้าอู่ และ หลิว จึลฺหวัน น้องชายของเขา  อ๋องแห่งซินอาน ซึ่งบางครั้งจักรพรรดิหลิวซ่งเส้าอู่ได้พิจารณา หยวน อี่  เป็นรัชทายาทแทนหลิว จึเย่ ด้วยเหตุผลที่จักรพรรดิองค์ก่อนทรงยกย่องเขาในเรื่องความขยันหมั่นเพียร ในปี ค.ศ. 461 รัชทายาททรงสิ้นพระชนม์
ในปี ค.ศ. 464 จักรพรรดิหลิวซ่งเส้าอู่สิ้นพระชนม์และ หลิว จึเย่ขึ้นครองบัลลังก์เป็นจักรพรรดิ โดยมีขุนนาง ไช่ ซิ่งจง  มอบตราพระราชลัญจกรให้เขา และรับตราด้วยท่าทีที่เย่อหยิ่งและไม่ใส่ใจที่จะแสดงออกถึงความเศร้าใด ๆ ต่อพระราชบิดาที่เพิ่งสิ้นพระชนม์เลย และไช่ก็ได้แสดงความคิดเห็นกับขุนนางคนอื่นๆ ว่านี่เป็นสัญญาณร้ายสำหรับการขึ้นครองราชย์ของหลิว จึเย่ ทรงแต่งตั้งพระอัยยิกาเป็นพระพันปีหลวง และแต่งตั้งหวังไทเฮา พระราชมารดาเป็น ไทเฮา และแต่งตั้งเหอฮองเฮา ภรรยาของเขาเป็นจักรพรรดินี
วัดพระธาตุเรณู

วัดพระธาตุเรณู หรือ วัดธาตุเรณู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเรณู อำเภอเรณูนคร จังหวัดนครพนม มีพื้นที่ประมาณ 16 ไร่เศษ 
วัดพระธาตุเรณู เดิมชื่อ วัดกลาง เพราะสร้างขึ้นตรงกลางเมืองเป็นวัดคู่บ้านคู่เมือง แต่จะสร้างขึ้นเมื่อใดนั้นไม่มีหลักฐานแน่นอน เล่ากันมาว่าเจ้าผู้ปกครองเมืองคนแรกพร้อมด้วยอุปฮาดกรมการเมืองและราษฎรร่วมกันสร้างขึ้นแต่โบราณกาลมา ถือว่าวัดกลางเป็นวัดสำคัญของเมือง เป็นวัดสำหรับกระทำพิธีดื่มน้ำพระพิพัฒน์สัตยาตามประเพณีด้วย ต่อมาได้เปลี่ยนชื่อมาเป็น "วัดพระธาตุเรณู" หรือ "วัดธาตุเรณู"
วัดมีองค์พระธาตุเรณูประดิษฐานอยู่โดยจำลองมาจากองค์พระธาตุพนมเดิม (องค์ก่อนกรมศิลปากรบูรณะเมื่อปี พ.ศ. 2483) แต่มีขนาดเล็กกว่า สร้างเมื่อปี พ.ศ. 2461 โดยพระอุปัชฌาย์อินภูมิโย แต่ยังไม่ทันจะทำการฉลองสมโภชก็ถูกฟ้าผ่าพังทลายจนหมดสิ้น ทั้งฝ่ายสงฆ์และฝ่ายฆราวาสจึงประชุมเห็นพร้อมกันว่าต้องทำการก่อสร้างพระธาตุนี้ขึ้นอีกให้ได้ โดยก่ออิฐให้หนาขึ้น ทำการก่อสร้างอยู่ราวปีกว่าก็สำเร็จเรียบร้อย จึงได้จัดงานฉลองสมโภชในปี พ.ศ. 2463 ทางวัดจะมีงานนมัสการสมโภชเป็นงานเทศกาลประจำทุกปี เริ่มตั้งแต่วันขึ้น 11 ค่ำ ถึง วันขึ้น 15 ค่ำ เดือน 4
พระธาตุเรณูมีลักษณะเป็นเจดีย์รูปสี่เหลี่ยม ซึ่งจำลองมาจากพระธาตุองค์เดิม สูง 35 เมตร ตั้งอยู่บนฐานสี่เหลี่ยมกว้างด้านละ 8.37 เมตร ก่ออิฐถือปูนแบบโบราณ เรียกว่า "ชะทาย" ทำจากปูนขาวผสมทราย ยางบงและน้ำหนังเป็นตัวประสาน มีซุ้มประตูหลอกทั้ง 4 ด้าน ส่วนเรือนธาตุมีลักษณะเช่นเดียวกับส่วนฐาน แต่ทำซ้อนลดชั้นขึ้นไปเป็นฐานบัวคว่ำ เหนือขึ้นไปเป็นเอวขัน และส่วนยอดเป็นทรงบัวเหลี่ยม ซึ่งชาวลาวเรียกว่า หัวน้ำเต้า หรือแบบหมากปลี ซึ่งหมายถึงปลีกล้วย ภายในบรรจุพระไตรปิฎก
อุโบสถประจำวัดธาตุเรณูสร้างใหม่เมื่อ พ.ศ. 2551 ภายในยังประดิษฐาน "พระองค์แสน" พระพุทธรูปทองคำปางสมาธิ ศิลปะแบบลาว
การระบาดทั่วของโควิด-19 ในประเทศพม่า

การระบาดทั่วของโควิด-19 ในประเทศพม่า เป็นส่วนหนึ่งของการแพร่ระบาดทั่วโลกของโรคติดเชื้อไวรัสโคโรนา 2019 (COVID-19) ซึ่งเกิดจากไวรัสโคโรนาสายพันธุ์กลุ่มอาการทางเดินหายใจเฉียบพลันรุนแรง 2 (SARS-CoV-2) ไวรัสดังกล่าวได้รับการยืนยันว่าแพร่ระบาดไปถึงประเทศพม่าในวันที่ 23 มีนาคม ค.ศ. 2020 กระทั่งวันที่ 31 มีนาคม ค.ศ. 2020 คณะกรรมการโรคติดเชื้อไวรัสโคโรนา 2019 (COVID-19) นำโดยรองประธานาธิบดีที่หนึ่ง มหยิ่นซเว และประกอบด้วยสมาชิกจากกระทรวงต่าง ๆ ของกระทรวงสหภาพ ได้รับการก่อตั้งโดยประธานาธิบดี วี่น-มหยิ่น เพื่อต่อต้านการแพร่ระบาดของโควิด-19 ในประเทศ
แม้ว่ารัฐบาลจะดำเนินมาตรการกักกันและการตอบสนองด้านสาธารณสุขอย่างรวดเร็ว แต่ประเทศก็ประสบกับการระบาดของโควิด-19 ที่รุนแรงที่สุดครั้งหนึ่งในเอเชียตะวันออกเฉียงใต้ในปลาย ค.ศ. 2020 องค์การสหประชาชาติตั้งข้อกังวลเกี่ยวกับความเปราะบางของประเทศพม่าต่อการระบาดทั่วเนื่องจากโครงสร้างพื้นฐานด้านบริการสุขภาพที่บกพร่องหลังจากการมอบอำนาจหน้าที่ที่ย่ำแย่กว่าหกทศวรรษของการปกครองของทหาร รวมถึงความขัดแย้งภายในที่เกิดขึ้นอย่างต่อเนื่อง
การระบาดทั่วทำให้เศรษฐกิจของประเทศหยุดชะงักลงอย่างมาก และผลิตภัณฑ์มวลรวมในประเทศของพม่าหดตัวลง 5 เปอร์เซ็นต์ใน ค.ศ. 2020 ส่วนรัฐประหาร ค.ศ. 2021 และการประท้วง รวมถึงขบวนการอารยะขัดขืนในเวลาต่อมา ซึ่งบางส่วนนำโดยเจ้าหน้าที่ด้านการแพทย์ ได้ทำให้เกิดการหยุดชะงักอย่างรุนแรงต่อการตอบสนองด้านสาธารณสุขของประเทศ และทำให้เกิดภาวะเศรษฐกิจถดถอยมากยิ่งขึ้น นอกจากนี้ ระบบการตรวจโรคติดเชื้อไวรัสโคโรนา 2019 และการฉีดวัคซีนของประเทศคาดว่าจะพังลงในเดือนกุมภาพันธ์ ค.ศ. 2021
สุลต่านเมห์เหม็ดที่ 6

เมห์เหม็ดที่ 6 วาฮิดดิน (ออตโตมันเติร์ก: محمد سادس "Meḥmed-i sâdis", หรือ) (14 มกราคม 1861 – 16 พฤษภาคม 1926) เป็นสุลต่านรัชกาลที่ 36 และสุดท้ายแห่ง จักรวรรดิออตโตมัน (ค. 1918 – 1922) เป็นพระอนุชาของสุลต่านเมห์เหม็ดที่ 5
ประวัติ.
สุลต่านเมห์เหม็ดที่6 (14 มกราคม 1861 – 16 พฤษภาคม 1926) เป็นสุลต่านองค์ที่ 36 และองค์สุดท้ายของจักรวรรดิออตโตมัน ทรงครองราชย์ตั้งแต่วันที่ 4 กรกฎาคม ค.ศ.1918 ถึงวันที่ 1 พฤศจิกายน พ.ศ. 1923 เมื่อจักรวรรดิออตโตมันถูกยุบหลังสงครามโลกครั้งที่ 1 และถูกแทนที่ด้วยสาธารณรัฐตุรกี พระองค์เป็นน้องชายของสุลต่านเมห์เหม็ดที่ 5
วัดสระแก้ว (จังหวัดสระแก้ว)

วัดสระแก้ว เป็นพระอารามหลวงชั้นตรีชนิดสามัญคณะสงฆ์ฝ่ายมหานิกาย ในตำบลสระแก้ว อำเภอเมืองสระแก้ว จังหวัดสระแก้ว
เดิมที่ตั้งวัดสระแก้ว ตั้งอยู่ทางทิศตะวันออกเฉียงเหนือของที่ตั้งในปัจจุบัน ประมาณ 500 เมตร โดยวัดตั้งอยู่ติดกับหนองน้ำด้านทิศตะวันออก จึงถูกเรียกว่า วัดหัวหนอง หรือ วัดศาลานอก ปัจจุบันหนองน้ำดังกล่าวได้เป็นที่ตั้งของโรงพยาบาลสมเด็จพระยุพราชสระแก้ว วัดสระแก้วสร้างขึ้นเมื่อประมาณปี พ.ศ. 2453 ถึงปี พ.ศ. 2466 ได้รับการยกฐานะเป็นพระอารามหลวงชั้นตรีชนิดสามัญ เมื่อวันที่ 22 มิถุนายน พ.ศ. 2543 และได้รับการยกย่องเป็น วัดพัฒนาตัวอย่างดีเด่น สำนักเรียนดีเด่น เป็นโรงเรียนปริยัติธรรมของอำเภอเมือง ปัจจุบันเป็นศูนย์หลักสูตรประกาศนียบัตรบริหารกิจการคณะสงฆ์ ของมหาจุฬาลงกรณ์ราชวิทยาลัย
วัดมีเกจิอาจารย์ คือ หลวงพ่อทอง หรือ พระครูรัตนสราธิคุณ เป็นที่เคารพรักของประชาชนทั่วไป อบรมเผยแพร่หลักธรรมของพระพุทธศาสนา และมีความรู้ความสามารถด้านวิชาแพทย์แผนโบราณ และยังเป็นพระภิกษุผู้ทรงวิทยาคุณด้านไสยศาสตร์ แม้ท่านจะมรณภาพแล้วตั้งแต่ พ.ศ.2523 ประชาชนทั่วไปก็ยังเคารพนับถือท่าน คณะลูกศิษย์จึงได้ร่วมใจกันสร้างรูปปั้นของหลวงพ่อไว้ ณ วิหารหลวงพ่อทอง
สถานีรถไฟใต้ดินออคัลลา

ออคัลลา  เป็นสถานีรถไฟใต้ดินสต็อกโฮล์ม ตั้งอยู่ในเขตออคัลลา ของสต็อกโฮล์ม เปิดให้บริการเมื่อ 5 มิถุนายน 1977 เป็นสถานีปลายทางฝั่งเหนือของส่วนต่อขยายสายสีน้ำเงินจากฮัลลอนเบอรเยน ปัจจุบันเป็นสถานีปลายทางของสาย 11 ของสายสีน้ำเงิน
สถานีนี้เป็นหนึ่งในสถานี "ศิปละในรถไฟใต้ดิน" (Art in the Stockholm metro) ภายในประกอบด้วยงานตกแต่งกร็อตโตและเซรามิก ผลงานของ Birgit Ståhl-Nyberg ในปี 1977
สถานีรถไฟใต้ดินเทียนสตา

เทียนสตา  เป็นสถานีรถไฟใต้ดินของสายสีนำ้เงินในรถไฟใต้ดินสต็อกโฮล์ม ตั้งอยู่ในเขตเทียนสตา เปิดบริการในวันที่ 31 สิงหาคม 1975 เป็นสถานีหนึ่งในส่วนเชื่อมต่อระหว่างทีเซนทราเลียน กับ ญุลสตา ระหว่างฮัลลอนเบอรเยน กับ รินเกบือ ระยะห่างจากสถานีคึงสแตรดกอรเดนอยู่ที่ 13.5 กม
สถานีรถไฟใต้ดินเทคนิสกาเฮิกสโกลัน

เทคนิสกาเฮิกสโกลัน  เป็นสถานีรถไฟใต้ดินสต็อกโฮล์มสายสีแดง ตั้งอยู่ในเขตเอิสเตอรมัล์ม และ นอราญูรกอร์เดน ตัวสถานีตั้งอยู่ใกล้กับราชวิทยาลัยเทคโนโลยี ("Kungliga Tekniska högskolan") สถานีเปิดเมื่อ 30 กันยายน 1973 เป็นสถานีปลายทางฝั่งเหนือของส่วนต่อขยายจากสถานีเอิสเตอรมัล์มสตอร์ย จนกระทั่งในวันนที่ 12 มกราคม 1975 ได้มีการขยายการเดินรถฝั่งเหนือไปสิ้นสุดที่สถานียูนิเวอร์ซิเตเตต
ประเทศโปรตุเกสในโอลิมปิกฤดูร้อน 2024

ประเทศโปรตุเกส มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 จะเป็นการปรากฏตัวครั้งที่ 25 ของประเทศในโอลิมปิกฤดูร้อน
นับตั้งแต่เปิดตัวอย่างเป็นทางการของโปรตุเกสในโอลิมปิกฤดูร้อน 1912 นักกีฬาชาวโปรตุเกสได้เข้าร่วมแข่งขันในกีฬาโอลิมปิกฤดูร้อนทุกครั้ง
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
ว่ายน้ำ.
ผลการแข่งขันดังนี้
มารียา ซัญกอแวตส์กา

มารียา กอสจันตือนิวนา ซัญกอแวตส์กา  มีนามสกุลจริงว่า อาดาซอว์สกา (4 สิงหาคม ค.ศ. 1854 – 4 ตุลาคม ค.ศ. 1934) เป็นนักแสดงละครเวทีหญิงชาวยูเครน บางแหล่งว่าเธอเกิดเมื่อวันที่ 3 สิงหาคม ค.ศ. 1860
มารียาเกิดในหมู่บ้านซัญกือ เทศมณฑลนีฌึน (ปัจจุบันเป็นเขตนีฌึน) เขตผู้ว่าการแชร์นีฮิว บิดาคือกอสจันตึน กอสจันตือนอวึช อาดาซอว์สกึย เจ้าของที่ดินและขุนนางตกยาก ส่วนมารดาคือมารียา วาซือลิวนา แนแฟดอวา ชาวเมืองแชร์นีฮิว มารียามีพี่น้องหลายคน เธอเป็นลูกคนที่ห้า มารียาจบการศึกษาจากโรงเรียนเตรียมอุดมศึกษาสตรีเมืองแชร์นีฮิว
ใน ค.ศ. 1876 มารียาปรากฏตัวบนเวทีเป็นครั้งแรกในโรงละครนีฌึน มารียาเริ่มอาชีพนักแสดงเมื่อวันที่ 27 ตุลาคม ค.ศ. 1882 ที่โรงละครเมืองแยลือซาแวตกรัดโดยมีมาร์กอ กรอปึวนึตสกึย เป็นผู้จัดการ บทบาทแรกของเธอคือนาตัลกาจากละคร "นาตัลกาปอลเตากา" ของอีวัน กอตเลียแรวสกึย ในเวลาต่อมา มารียาได้เข้าร่วมคณะละครที่มีชื่อเสียงมากที่สุดและได้รับความนิยมอย่างมาก ชื่อในการแสดงว่า ซัญกอแวตส์กา แปลงมาจากชื่อซัญกือ บ้านเกิดของเธอ บทบาทละครเวทีของมารียามีมากกว่า 30 บทบาท มารียามีระดับเสียงเมซโซ-โซปราโนและนิยมร้องเพลงพื้นบ้านยูเครน
บาสกิน รอบบินส์

บาสกิน รอบบินส์  เป็นเครือร้านไอศกรีมและร้านเค้กสัญชาติอเมริกันที่มีเจ้าของคือ Inspired Brands บาสกิน รอบบินส์ปัจจุบันมีสำนักงานใหญ่ตั้งอยู่ในแคนตัน รัฐแมสซาชูเซตส์ ก่อตั้งขึ้นในปี ค.ศ. 1945 โดยเบิร์ต บาสกินและไอร์ฟ รอบบินส์ ในเมืองเกล็นเดล รัฐแคลิฟอร์เนีย
ทางด่วนซังโย

ทางด่วนซังโย  เป็นทางด่วนสายหนึ่งในประเทศญี่ปุ่น มีเส้นทางเริ่มต้นจากเขตคิตะ นครโคเบะ จังหวัดเฮียวโงะ ผ่านจังหวัดโอกายามะ จังหวัดฮิโรชิมะ และสิ้นสุดที่นครชิโมโนเซกิ จังหวัดยามางูจิ ทางด่วนสายนี้เปิดใช้งานตลอดสายทางเมื่อ ค.ศ. 1997 มีระยะทางเฉพาะทางสายหลักทั้งสิ้น 419.5 กิโลเมตร ทางด่วนซังโยเป็นส่วนหนึ่งของทางหลวงเอเชียสาย 1
ทางด่วนซังโย รวมทั้งถนนฮิโรชิมะ–อิวากูนิ ถนนโอโกริ และถนนยามางูจิ–อูเบะ (เฉพาะช่วงทางแยกต่างระดับคางาวะ–ชุมทางต่างระดับอูเบะ) ได้รับการกำหนดหมายเลขเป็น "E2"
ทางด่วนซังโยเป็นทางด่วนที่วิ่งผ่านภูมิภาคซังโยจากตะวันออกไปตะวันตก และทอดยาวไปตามชายฝั่งทะเลในเซโตะ สายทางส่วนใหญ่วิ่งขนานไปกับซังโยชิงกันเซ็ง นอกจากนี้ สายทางทั้งหมดถูกสร้างขึ้นเพื่อขนานเกือบตลอดเส้นทางของทางหลวงแผ่นดินหมายเลข 2 และถนนซังโยสายเก่า (อย่างไรก็ตาม ส่วนระหว่างนครโคเบะกับนครฮิเมจิจะตัดห่างจากชายฝั่งเข้าไปทางตอนในของแผ่นดิน และออกห่างจากทางหลวงแผ่นดินหมายเลข 2)
เฟียต

เฟียต ออโตโมบิลส์  เป็นผู้ผลิตรถยนต์สัญชาติอิตาลี ซึ่งเดิมเป็นส่วนหนึ่งของเฟียต ไครสเลอร์ ออโตโมบิลส์ และตั้งแต่ปี ค.ศ. 2021 เป็นบริษัทในเครือของสเตลแลนติส ผ่านสเตลแลนติส อิตาลี เฟียต ออโตโมบิลส์ก่อตั้งขึ้นในเดือนมกราคม ค.ศ. 2007 เมื่อเฟียต เอส.พี.เอ. จัดระเบียบธุรกิจรถยนต์ใหม่
เซยู (แก้ความกำกวม)

คำว่า เซยู อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เซยูกรุป

บริษัทเซยู (; โรมาจิ: "Gōdō-gaisha Seiyū") หรีอ เซยูกรุป (; โรมาจิ: "Seiyū Gurūpu") เป็นเครือธุรกิจของซูเปอร์มาร์เก็ต ศูนย์การค้า และห้างสรรพสินค้าในประเทศญี่ปุ่น มีสำนักงานใหญ่ที่อากาบาเนะ (赤羽) เขตคิตะ กรุงโตเกียว
กบฏ 7 รัฐ

กบฏ 7 รัฐ  เกิดขึ้นเมื่อ 154 ปีก่อนคริสตกาล โดยกษัตริย์ในดินแดนต่าง ๆ ที่ปกครองตนเอง ลุกขึ้นต่อต้านจักรพรรดิฮั่นจิง เพื่อขัดขวางการรวมอำนาจเข้าสู่ศูนย์กลาง
ปูมหลัง.
ในช่วงต้นราชวงศ์ฮั่น หลิวปัง หรือจักรพรรดิฮั่นเกาจู่ ได้พระราชทานบรรดาศักดิ์ให้กับพระญาติจำนวนมาก โดยมอบดินแดนที่ครอบคลุมประมาณหนึ่งในสามกับอีกครึ่งหนึ่งของอาณาจักรให้ปกครอง นี่เป็นความพยายามของราชสกุลหลิวในการรวมอำนาจปกครองส่วนต่าง ๆ ของจีนให้แน่นแฟ้นขึ้น โดยเฉพาะในพื้นที่ที่ไม่ได้อยู่ภายใต้การควบคุมโดยตรงจากเมืองหลวง ซึ่งปกครองโดยระบบมณฑล
ในรัชสมัยของจักรพรรดิฮั่นเหวิน พระราชโอรสของจักรพรรดิเกาจู่ เจ้าชายเหล่านี้มีอำนาจมาก พวกเขาสามารถออกกฎหมายของตนเองได้ และยังสามารถผลิตเหรียญกษาปณ์และเก็บภาษีเองได้ด้วย โดยได้รับพระบรมราชานุญาตจากจักรพรรดิฮั่นเหวิน เจ้าชายหลายพระองค์เพิกเฉยต่ออำนาจของราชสำนัก เมื่อจักรพรรดิฮั่นจิงขึ้นครองบัลลังก์ต่อจากพระราชบิดาคือจักรพรรดิฮั่นเหวิน เมื่อ 157 ปีก่อนคริสตกาล อาณาจักรอู่ของหลิวพี พระราชนัดดาของจักรพรรดิเกาจู่ มีอำนาจมากที่สุด
โหมโรง.
จักรพรรดิฮั่นจิงมีความสัมพันธ์ใกล้ชิดกับพระญาติของพระองค์คือหลิวพี อู่หวัง พระราชนัดดาของจักรพรรดิเกาจู่ ซึ่งอาณาจักรอู่ร่ำรวยเนื่องจากมีทรัพยากรธรรมชาติมากมายทั้งทองแดงและเกลือ
ประมาณ 179–175 ปีก่อนคริสตกาล เมื่อจักรพรรดิฮั่นจิงยังเป็นองค์ชายรัชทายาท หลิว เสียน พระโอรสของหลิวพีได้เสด็จไปเมืองหลวงฉางอานอย่างเป็นทางการ และพวกเขาแข่งขันกันในเกมกระดาน "หลิวโป" ในระหว่างการโต้เถียงเกี่ยวกับเกม หลิว เสียนทำให้องค์รัชทายาทขุ่นเคืองและโยนกระดานหลิวโป ไปที่หลิว เสียนส่งผลให้หลิว เสียน สิ้นพระชนม์
เฉา ซั่ว ที่ปรึกษาคนสำคัญของจักรพรรดิฮั่นจิง เสนอให้ใช้ความผิดที่บรรดาเจ้าชายกระทำ ซึ่งจักรพรรดิฮั่นเหวินมักจะเพิกเฉย เป็นข้ออ้างในการลดขนาดอาณาเขตของบรรดาเจ้าชาย เพื่อลดอำนาจและภัยคุกคาม
สวีทโฮม (ละครโทรทัศน์)

สวีทโฮม (เกาหลี: ; อาร์อาร์: "Seuwiteuhom") เป็นละครโทรทัศน์สตรีมมิงเกาหลีใต้ แนวบันเทิงคดีพยากรณ์ และสยองขวัญ นำแสดงโดยซง คัง, อี จิน-อุก และอี ซี-ย็อง สร้างจากเค้าโครงเว็บตูนเนเวอร์ในชื่อเดียวกันโดยคิม คาร์นบี และฮวัง ย็อง-ชาน ซึ่งมียอดดูโดยรวมมากกว่า 2.1 พันล้านครั้ง ละครนี้เผยแพร่ทางเน็ตฟลิกซ์เมื่อวันที่ 18 ธันวาคม ค.ศ. 2020 ในฤดูกาลที่สองออกฉายเมื่อวันที่ 1 ธันวาคม ค.ศ. 2023 และฤดูกาลสามออกฉายเมื่อวันที่ 19 กรกฎาคม ค.ศ. 2024
เรื่องย่อ.
ฤดูกาลที่หนึ่ง.
หลังจากเกิดโศกนาฏกรรมของครอบครัวอย่างไม่คาดคิด ชา ฮย็อน-ซูออกจากบ้านและย้ายเข้าไปอยู่ในอพาร์ทเมนต์แห่งหนึ่ง หลังจากนั้นไม่นาน สัตว์ประหลาดก็เริ่มปรากฏตัวขึ้น ผู้คนในอพาร์ตเมนต์ติดอยู่ภายในอาคาร โดยตระหนักว่าสัตว์ประหลาดซุ่มซ่อนอยู่ทุกหนทุกแห่งด้านนอก ฮย็อน-ซูและผู้อยู่อาศัยคนอื่น ๆ ปกป้องตัวเองภายในอาคารด้วยความหวังว่าจะมีชีวิตรอดให้นานที่สุดเท่าที่จะทำได้
เนลสัน วิลมาร์ท อัลดริช

เนลสัน วิลมาร์ท อัลดริช (6 พฤศจิกายน 1841 - 16 เมษายน 1915) เป็นนักการเมืองชาวอเมริกันที่มีชื่อเสียงและเป็นผู้นำพรรครีพับลิกันในวุฒิสภาสหรัฐ ซึ่งเขาเป็นสมาชิกวุฒิสภาจากรัฐโรดไอส์แลนด์ตั้งแต่ปี ค.ศ. 1881 ถึง ค.ศ. 1911 ในช่วงคริสต์ทศวรรษ 1890 เขาเป็น 1 ใน "บิ๊ก 4" คนสำคัญของพรรครีพับลิกันซึ่งเป็นผู้ควบคุมการตัดสินใจที่สำคัญของวุฒิสภาร่วมกับ Orville H. Platt, William B. Allison และ John Coit Spooner
เขาเกิดในฟอสเตอร์ รัฐโรดไอส์แลนด์ อัลดริชรับราชการในกองทัพสหภาพระหว่างสงครามกลางเมืองอเมริกา หลังสงคราม เขากลายเป็นหุ้นส่วนในบริษัทค้าส่งขนาดใหญ่และชนะการเลือกตั้งเป็นสมาชิกสภาผู้แทนราษฎรรัฐโรดไอส์แลนด์ เขาดำรงตำแหน่งเพียงวาระเดียวในสภาผู้แทนราษฎรสหรัฐก่อนที่จะชนะการเลือกตั้งวุฒิสภา ในวุฒิสภา เขาช่วยสร้างระบบภาษีที่ปกป้องโรงงานและฟาร์มของอเมริกาจากต่างประเทศ และเขายังเป็นผู้สนับสนุนกฎหมายภาษีศุลกากรเพย์น-อัลดริช เขายังช่วยให้วุฒิสภาอนุมัติสนธิสัญญาปารีส (ค.ศ. 1898) ซึ่งยุติสงครามสเปน–อเมริกา
อัลดริชนำเสนอ Aldrich-Vreeland Act ซึ่งจัดตั้งคณะกรรมการการเงินแห่งชาติเพื่อศึกษาสาเหตุของความตื่นตระหนกในปี ค.ศ. 1907 เขาทำหน้าที่เป็นประธานของคณะกรรมการชุดนั้น ซึ่งแผนอัลดริชเป็นพื้นฐานสำหรับการปฏิรูประบบการกำกับดูแลทางการเงิน แผนอัลดริชมีอิทธิพลอย่างมากต่อกฎหมายธนาคารกลาง ค.ศ. 1913 เพื่อจัดตั้งระบบธนาคารกลางสหรัฐ
วัดท่าปุย

วัดท่าปุย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามเงา อำเภอสามเงา จังหวัดตาก ปัจจุบันมีพระครูศรีสุทธิคณารักษ์ (จุติพร ฐิตสาสโน ป.ธ.6)
วัดท่าปุยสร้างขึ้นเป็นวัดนับตั้งแต่ประมาณ พ.ศ. 2425 มีนามตามชื่อบ้าน ประชาชนร่วมใจกันสร้างวัดนี้ ได้รับพระราชทานวิสุงคามสีมาเมื่อวันที่ 2 กุมภาพันธ์ พ.ศ. 2538
พื้นที่ตั้งวัดเป็นที่ราบสูง อาคารเสนาสนะต่างที่สำคัญ ได้แก่ วิหารกว้าง 11 เมตร ยาว 16 เมตร สร้าง พ.ศ. 2507 ศาลาการเปรียญกว้าง 8 เมตร ยาว 24 เมตร สร้างเมื่อ พ.ศ. 2515 กุฏิสงฆ์ จำนวน 4 หลัง สำหรับปูชนียวัตถุที่สำคัญ มี พระประธานปูนปั้น 3 องค์ และพระพุทธรูปเนื้อสัมฤทธิ์องค์หนึ่ง พระพุทธไตรนิมิต เป็นพระพุทธรูปปางมารวิชัย สร้างด้วยการเทปูนหล่อคอนกรีตเสริมเหล็ก ขนาดหน้าตักกว้าง 5 เมตร สูง 8 เมตร ตั้งอยู่ทิศตะวันตกของวัดติดกับแม่น้ำปิง ใกล้กับเขื่อนลำน้ำปิงตอนล่าง
เทพบุตรจิ้งจอกเก้าหาง 1938

เทพบุตรจิ้งจอกเก้าหาง 1938  เป็นซีรีส์ทางโทรทัศน์ของเกาหลีใต้ที่ นำแสดงโดยอี ดง-อุก, คิม โซ-ย็อน, คิม บ็อม และรยู คย็อง-ซู ซีรีส์นี้เป็นซีซันที่ 2 ของซีรีส์ตำนานรักจิ้งจอกเก้าหาง ในปี ค.ศ. 2020 โดยมีโครงเรื่องที่เกิดขึ้นก่อนภาคแรก มีกำหนดออกอากาศทางช่องทีวีเอ็น ในวันที่ 6 พฤษภาคม ค.ศ. 2023 และออกอากาศทุกวันเสาร์และอาทิตย์ เวลา 21:20 น. (เวลามาตรฐานเกาหลี) นอกจากนี้ยังสตรีมมิ่งบนทีวิง ในเกาหลีใต้และแอมะซอนไพรม์วิดีโอ ในบางภูมิภาค
เรื่องย่อ.
Tale of Nine Tailed 1938 เล่าเรื่องราวที่ อี ย็อน (อี ดง-อุก) ถูกย้อนเวลากลับไปในปี ค.ศ. 1938 โดยไม่คาดคิด เนื่องจากเหตุการณ์บางอย่างที่เกิดขึ้นหลังจากเหตุการณ์ในภาคแรกที่ทำให้เขาได้พบกับ อี รัง (คิม บ็อม) และรยู ฮง-จู (คิม โซ-ย็อน) ในยุคนั้น
กามิลา (อัลบั้ม)

กามิลา  เป็นสตูดิโออัลบั้มเปิดตัวของนักร้องและนักแต่งเพลงชาวคิวบา-อเมริกัน กามิลา กาเบโย เปิดตัวเมื่อวันที่ 12 มกราคม ค.ศ. 2018 ผ่านอีพิกเรเคิดส์และซิโก การทำงานในอัลบั้มนี้เริ่มขึ้นในเดือนมกราคม ค.ศ. 2017 หลังจากที่กาเบโยออกจากวงเกิร์ลกรุป ฟิฟท์ฮาร์โมนี เดิมทีโครงการนี้มีชื่อว่า "เดอะเฮิร์ตติง" "เดอะฮีลลิง" "เดอะเลิฟวิง" โดยมีซิงเกิลเดี่ยวเปิดตัวของกาเบโย "Crying in the Club" เป็นซิงเกิลนำ อัลบั้มนี้มีชื่อใหม่ในภายหลังว่า "กามิลา" โดยมี "Havana" เป็นซิงเกิลนำอย่างเป็นทางการเนื่องจากเพลงประสบความสำเร็จเพิ่มขึ้น และ "Crying in the Club" ถูกตัดออกจากรายชื่อเพลงสุดท้าย เพลง "Havana" เป็นเพลงที่ประสบความสำเร็จในระดับนานาชาติ โดยติดอันดับหนึ่งในชาร์ตของหลายประเทศ รวมถึงออสเตรเลีย บราซิล แคนาดา ฝรั่งเศส สหราชอาณาจักร และสหรัฐอเมริกา และขึ้นถึง 10 อันดับแรกของอีกหลาย ๆ ประเทศ โดยมีพื้นฐานเป็นเพลงป็อป รวมเอาองค์ประกอบของอาร์แอนด์บี ละติน เรเกตอน แดนซ์ฮอลล์ และฮิปฮอป อำนวยการสร้างโดยแฟรงก์ ดุกส์, สกริลเลกซ์ และที-ไมเนส เป็นต้น
"กามิลา"ได้รับคำวิจารณ์ในแง่บวกจากนักวิจารณ์ดนตรีร่วมสมัย ซึ่งหลายคนชื่นชมอิทธิพลของแนวละตินและเพลงบัลลาด อัลบั้มนี้เปิดตัวที่อันดับหนึ่งในชาร์ตบิลบอร์ด 200 ของสหรัฐฯ โดยทำรายได้ 119,000 หน่วยเทียบเท่ากับอัลบั้ม โดย 65,000 หน่วยมาจากยอดขายอัลบั้มล้วน ๆ อัลบั้มขายได้ 5 ล้านชุดในปี 2019 "Never Be the Same" ได้รับการปล่อยตัวเป็นซิงเกิลเมื่อวันที่ 7 ธันวาคม ค.ศ. 2017 ติดอันดับสูงสุด 10 ในหลายประเทศ "Consequences" เผยแพร่ทางวิทยุร่วมสมัยโดยเป็นซิงเกิลสุดท้ายของอัลบั้มในวันที่ 9 ตุลาคม ค.ศ. 2018 และเวอร์ชันออเคสตราได้ให้บริการทางดนตรีร่วมสมัยสำหรับผู้ใหญ่ในวันที่ 22 ตุลาคม กาเบโยประชาสัมพันธ์อัลบั้มผ่านการแสดงทางโทรทัศน์ และคอนเสิร์ตเนเวอร์บีเดอะเซมทัวร์ (2018–19) และเป็นการแสดงเปิดของเทย์เลอร์สวิฟตส์เรพิวเทชันสเตเดียมทัวร์ (2018) "กามิลา"ได้รับการเสนอชื่อเข้าชิงรางวัลอัลบั้มเพลงป็อปยอดเยี่ยมในงานประกาศผลรางวัลแกรมมีประจำปี ครั้งที่ 61
รายการเพลง.
หมายเหตุ
ฮิรายาจี

ฮิรายาจี (; โรมาจิ: "hirayāchī") เป็นอาหารพื้นบ้านของชาวโอกินาวะ ชื่อเรียก "ฮิรายาจี" นี้เป็นคำอ่านในภาษาโอกินาวะของคำว่า "ฮิรายากิ" (平焼き) ส่วนภาษาในมิยาโกจิมะ เรียกว่า "นาบิปัมบิง" (ナビパンビン) และในภูมิภาคยาเอยามะ เรียกว่า "พิชาฮัมบิรุ" (ピシャハンビル)
ทำโดยการผสมแป้งสาลีเข้ากับน้ำหรือดาชิ ผสมกุยช่ายหรือต้นหอมหั่นเล็ก และส่วนผสมอื่น ๆ เทลงในกระทะที่ทาน้ำมันแล้วอบ แล้วอาจเติมซอสวุร์สเตอร์เชอร์หรือโชยุ ตามความชอบ
เนื่องจากเป็นอาหารปรุงเองที่บ้านแบบง่าย ๆ ที่ทำได้โดยใช้วัตถุดิบที่มีอยู่ติดบ้านเสมอ และผักที่ปลูกได้ง่ายในสวน จึงมักทำเป็นอาหารในยามที่ผู้คนไม่สามารถออกไปไหนได้เนื่องจากพายุไต้ฝุ่น
ฮิยามูงิ

ฮิยามูงิ (; โรมาจิ: "hiyamugi") เป็น บะหมี่ประเภทหนึ่งที่ทำจากแป้งสาลี
เช่นเดียวกับโซเม็ง ส่วนใหญ่จำหน่ายในตลาดในรูปของบะหมี่แห้ง และบริโภคในญี่ปุ่นเป็นหลัก ดังนั้นจึงสามารถหาซื้อได้ตลอดทั้งปี แต่ในญี่ปุ่นมักรับประทานแบบแช่เย็น และมักใช้ในอาหารประเภทบะหมี่ในฤดูร้อนเพื่อรสชาติที่สดชื่น ที่มาของคำว่า "ฮิยามุงิ" (冷麦) ซึ่งหมายถึงข้าวสาลีเย็นนั้น มาจากคำว่า "อัตสึมุงิ" (熱麦) ซึ่งแปลว่าข้าวสาลีร้อน ซึ่งเป็นชื่อเรียกเดิมของอูดง
มาตรฐานกสิกรรมญี่ปุ่น ได้ให้นิยามขนาดของเส้นฮิยามุงิไว้ที่ 1.3-1.7 มิลลิเมตร ซึ่งอยู่ระหว่างโซเม็งกับอูดง
ยุทธการที่ฟรีทลันท์

ยุทธการที่ฟรีทลันท์  เป็นการปะทะครั้งสำคัญในสงครามนโปเลียน ระหว่างจักรวรรดิฝรั่งเศสนำโดยนโปเลียนที่ 1 กับจักรวรรดิรัสเซียนำโดยนายพลเคานต์แห่งเบ็นนิชเซิน ซึ่งในศึกครั้งนี้ นโปเลียนได้รับชัยชนะขาดลอยจนทำให้กองทัพรัสเซียร่นถอยอย่างอลหม่านข้ามแม่น้ำอัลเลอในช่วงท้ายยุทธการ สนามรบของศึกครั้งนี้ตั้งอยู่ที่ฟรีทลันท์ของปรัสเซีย ซึ่งปัจจุบันอยู่ในแคว้นคาลินินกราดของรัสเซีย
ชัยชนะของฝรั่งเศสในศึกนี้ มีมากพอจะโน้มน้าวให้รัสเซียเห็นความจำเป็นในการทำสันติวิธี ยุทธการครั้งนี้เสมือนเป็นจุดสิ้นสุดของสงครามสหสัมพันธมิตรครั้งที่สี่ เมื่อจักรพรรดิอะเลคซันดร์ที่ 1 แห่งรัสเซีย จำยอมเข้าสู่การเจรจาสันติภาพกับนโปเลียน จนเกิดเป็นสนธิสัญญาทิลซิท ว่าด้วยการที่จักรวรรดิรัสเซียจะเข้าร่วมการปิดล้อมภาคพื้นทวีปต่อสหราชอาณาจักร และว่าด้วยการที่ราชอาณาจักรปรัสเซียสูญเสียดินแดนมหาศาล ซึ่งดินแดนที่สูญเสียดังกล่าวถูกยกให้แก่ราชอาณาจักรเว็สท์ฟาเลินที่สถาปนาขึ้นใหม่และถูกปกครองโดยเฌโรม โบนาปาร์ต อนุชาของนโปเลียน นอกจากนี้ สนธิสัญญาทิลซิทยังทำให้ฝรั่งเศสเข้าควบคุมหมู่เกาะไอโอเนียน อันเป็นจุดยุทธศาสตร์สำคัญในการเดินเรือเข้าออกทะเลเมดิเตอร์เรเนียน นักประวัติศาสตร์บางคนมองว่าช่วงนี้เป็นจุดสูงสุดของจักรวรรดิของนโปเลียน เนื่องจากยุโรปภาคพื้นทวีปไม่เหลืออำนาจใดที่จะต่อกรกับนโปเลียนได้อีกแล้ว
มี (ซิงเกิลอัลบั้ม)

มี  เป็นซิงเกิลอัลบั้มเปิดตัวของจีซู นักร้องเกาหลีใต้และสมาชิกวงแบล็กพิงก์ วางจำหน่ายเมื่อวันที่ 31 มีนาคม 2023 พร้อมกับซิงเกิลนำ "ฟลาวเวอร์" ผ่านสังกัดวายจีเอนเตอร์เทนเมนต์และอินเตอร์สโคปเรเคิดส์
เบื้องหลัง.
หลังจากการวางจำหน่ายของเพื่อนร่วมวงอย่างเจนนี ในซิงเกิล "โซโล" (2018), โรเซ ในซิงเกิลอัลบั้ม "อาร์" (2021) และลิซ่า ในซิงเกิลอัลบั้ม "ลลิษา" (2021) จุดสนใจก็มุ่งหน้าไปยังจีซู ในฐานะสมาชิกคนสุดท้ายของแบล็กพิงก์ที่จะเปิดตัวเป็นศิลปินเดี่ยว ระหว่างการให้สัมภาษณ์กับ "โรลลิงสโตน" จีซูกล่าวว่า เธอยังรู้สึก "ไม่แน่ใจ" เกี่ยวกับการทำงานเดี่ยวและทิศทางดนตรีที่ต้องการจะทำ จนเมื่อวันที่ 2 มกราคม 2023 วายจีเอนเตอร์เทนเมนต์ยืนยันว่าจีซูกำลังอยู่ในขั้นตอนของการบันทึกเสียงสำหรับซิงเกิลอัลบั้มของเธอและได้เสร็จสิ้นการถ่ายทำภาพแจ็กเกตของอัลบั้มแล้ว ต่อมาวันที่ 21 กุมภาพันธ์ ต้นสังกัดของเธอเผยว่าการถ่ายทำมิวสิกวิดีโอกำลังดำเนินการในสถานที่ลับภายนอกประเทศ ซึ่งใช้เงินลงทุนสูงที่สุดเท่าที่เคยทำให้กับแบล็กพิงก์
เจ้าหญิงวิกตอเรียแห่งบูร์บง-ปาร์มา เคาน์เตสแห่งบาร์ดี

เจ้าหญิงวิกตอเรียแห่งบูร์บง-ปาร์มา เคาน์เตสแห่งบาร์ดี  ประสูติเมื่อวันที่ 25 พฤษภาคม 2525 ณ บูดาเปสต์ ประเทศฮังการี เป็นธิดาใน ตีบอร์ เซเวนยัด กับ โดโรตียา คาร์ลา บาร์โตส พระบิดาของพระองค์เป็นนักกีฬาโอลิมปิก พระองค์สำเร็จการศึกษาระดับปริญญาโทด้านธุรกรรมธุรกิจระหว่างประเทศและกฎหมายจากมหาวิทยาลัยธุรกิจ Nyenrode และมหาวิทยาลัยอัมสเตอร์ดัม และทรงงานเป็นทนายความของบริษัท Allen & Overy และเป็นที่ปรึกษากฎหมายของราโบบังก์ ทรงเป็นหัวหน้าของ Food Transformation ที่ World Benchmarking Alliance ซึ่งเป็นองค์กรเปรียบเทียบ โดยให้คำปรึกษาเกี่ยวกับการปรับปรุงโภชนาการและสิ่งแวดล้อมภายในระบบอาหาร ทรงได้พัฒนาเกณฑ์มาตรฐานด้านอาหารและการเกษตร และได้ทำงานร่วมกับดัชนีการเข้าถึงเมล็ดพันธุ์และดัชนีการดูแลอาหารทะเล ตั้งแต่ปี 2558 ทรงทำหน้าที่เป็นผู้อุปถัมภ์ของ Save the Children Netherlands ในเดือนพฤษภาคม พ.ศ. 2561 ทรงเข้าร่วมในการประชุมสุดยอดอาหารและนวัตกรรมนานาชาติ Seeds & Chips ที่เมืองมิลาน และเป็นผู้ดำเนินการอภิปรายเกี่ยวกับการช่วยเหลือเกษตรกรรายย่อย
เสกสมรส.
เมื่อวันที่ 12 สิงหาคม 2556 เจ้าชายเจมีแห่งบูร์บง-ปาร์มา เคานต์แห่งบาร์ดี และ วิกตอเรีย เซเวนยัด ได้ประกาศการหมั้นหมายของทั้งสอง ทั้งคู่เสกสมรสกันในพิธีทางแพ่งใน Wijk bij Duurstede เมื่อวันที่ 3 ตุลาคม พ.ศ. 2556 งานแต่งงานทางศาสนาจัดขึ้นในวันที่ 5 ตุลาคม พ.ศ. 2556 ที่โบสถ์ Our Lady of the Heavens ในอาเพลโดร์น งานเสกสมรสมีสมาชิกราชวงศ์ดัตช์เข้าร่วม อาทิ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ สมเด็จพระราชินีมักซิมาแห่งเนเธอร์แลนด์ และ เจ้าหญิงเบียทริกซ์ พระบรมราชชนนี ตามพระราชกฤษฎีกาตามพระบรมราชโองการของสมเด็จพระราชินีนาถเบียทริกซ์ในปี พ.ศ. 2539 พระองค์ถูกรวมเข้าเป็นส่วนหนึ่งของราชวงศ์ดัตช์ ทั้ง 2 มีพระบุตรคือ
ภายหลังการเสกสมรส ในเดือนพฤษภาคม 2561 ในฐานะผู้อุปถัมภ์ของ Save the Children ทรงเข้าร่วมการประชุมนานาชาติเกี่ยวกับนวัตกรรมอาหารที่จัดขึ้นที่เมืองมิลาน ประเทศอิตาลี พร้อมกับ เจ้าชายเจมี พระสวามี เพียงหนึ่งเดือนก่อนที่จะทรงเข้าร่วมการประชุมอาหารอีกครั้งในสิงคโปร์ ในเดือนมิถุนายน พ.ศ. 2561 เจ้าชายเจมี ได้รับแต่งตั้งเป็นเอกอัครราชทูตเนเธอร์แลนด์ประจำสันตะสำนัก ทำให้ เจ้าชายเจมี เจ้าหญิงวิกตอเรีย รวมทั้งพระธิดาทั้ง 2 ได้เข้าเฝ้า สมเด็จพระสันตะปาปาฟรานซิส ในเดือนมิถุนายน พ.ศ. 2561 และในเดือนพฤศจิกายน พ.ศ. 2561 เจ้าหญิงวิกตอเรีย ทรงเข้าร่วมงานเลี้ยงที่เรียกว่า "Nutrition dinner" ซึ่งจัดโดยพระองค์ ณ กรุงเฮก และในฐานะองค์อุปถัมภ์ของ Save the Children พระองค์ตรัสเกี่ยวกับปัญหาโภชนาการของเด็กจำนวนมากทั่วโลก ในเดือนพฤษภาคม 2562 เจ้าหญิงวิกตอเรียทรงเข้าร่วมการประชุมที่พระราชวังสันติภาพใน กรุงเฮก ประเทศเนเธอร์แลนด์ และในฐานะองค์อุปถัมภ์ของมูลนิธิ Save the Children ทรงตรัสเกี่ยวกับสงครามและผลที่ตามมาสำหรับเด็กๆ
หวอ วัน เถือง

หวอ วัน เถือง (เกิด 13 ธันวาคม ค.ศ. 1970) เป็นนักการเมืองชาวเวียดนามที่เคยดำรงตำแหน่งประธานาธิบดีเวียดนามคนที่ 12 ในเดือนมีนาคม 2023 ถึงมีนาคม 2024 ถือเป็นบุคคลที่อายุน้อยที่สุดในตำแหน่งนี้นับตั้งแต่การรวมประเทศ 
หวอลาออกจากตำแหน่งประธานาธิบดีหลังดำรงตำแหน่งเพียงหนึ่งปีเศษ ท่ามกลางการรณรงค์ต่อต้านการทุจริตของพรรคคอมมิวนิสต์ ทำให้เขาเป็นประธานาธิบดีที่ดำรงตำแหน่งสั้นที่สุดในประวัติศาสตร์เวียดนาม
ราเม็งแกงกะหรี่มูโรรัง

ราเม็งแกงกะหรี่มูโรรัง (; โรมาจิ: "Muroran karē rāmen") เป็นราเม็งที่กินได้ในร้านราเม็งที่เป็นสมาชิกของสมาคมราเม็งแกงกะหรี่มูโรรังในเมืองมูโรรัง, โนโบริเบ็ตสึ, ดาเตะ, โทยาโกะ จังหวัดฮกไกโด มีจุดกำเนิดที่เมืองโทมาโกไม ในฤดูใบไม้ผลิปี 1965 ณ วันที่ 3 พฤษภาคม 2015 ประมาณ 60% ของร้านราเม็งในเขตนั้นสามารถหาราเม็งชนิดนี้กินได้
เซกิฮัง

เซกิฮัง (; โรมาจิ: "sekihan") คือ ข้าวเหนียวที่นำไปผสมกับถั่วอาซูกิหรือถั่วพุ่มแล้วนึ่ง จัดเป็นโอโกวะชนิดหนึ่ง สีของถั่วอาซูกิหรือถั่วพุ่มจะถูกถ่ายโอนไปยังน้ำเดือดและดูดซับโดยข้าวเหนียว ทำให้ได้สีแดง จึงเรียกว่า "เซกิฮัง" (赤飯) ซึ่งแปลว่า "ข้าวแดง"
บิล โฟกส์

วิลเลียม แอนโทนี โฟล์กส (5 มกราคม 1932 - 26 พฤศจิกายน 2013) เป็นนักฟุตบอลชาวอังกฤษที่เล่นให้กับแมนเชสเตอร์ยูไนเต็ดในทีมยุคบัสบีเบบส์ในช่วงคริสต์ทศวรรษที่ 1950 และคริสต์ทศวรรษที่ 1960 ตำแหน่งที่เขาชอบคือเซนเตอร์ฮาล์ฟ สำหรับแมนเชสเตอร์ยูไนเต็ดซึ่งเขาเล่นเพียงสโมสรเดียว เขาลงเล่น 688 นัดซึ่งทำให้เขาอยู่ในอันดับที่ 4 ของผู้เล่นที่ลงเล่นมากที่สุดของสโมสร รองจากไรอัน กิ๊กส์, เซอร์บ็อบบี ชาร์ลตัน และพอล สโกลส์ เขาลงเล่นเพียง 3 นัดในฐานะตัวสำรอง เขาออกสตาร์ทในทุกนัดของยูไนเต็ดในฤดูกาล 1957–1958, 1959–60 และ 1964–65
เอนีดีเซ็นต์มิวสิก?

เอนีดีเซ็นต์มิวสิก?  เป็นเว็บไซต์ที่รวบรวมบทวิจารณ์อัลบั้มจากนิตยสาร เว็บไซต์ และหนังสือพิมพ์ ส่วนใหญ่มุ่งเน้นไปที่เพลงยอดนิยม ครอบคลุมแนวร็อก ป็อป อิเล็กทรอนิกส์ แดนซ์ โฟล์ก คันทรี รูตส์ ฮิปฮอป อาร์แอนด์บี และแร็ป อัลบั้มจะตัดสินโดยการรวมจากความเห็นเป็นเอกฉันท์จากหลายแหล่ง บทวิจารณ์มาจากเว็บไซต์ นิตยสาร และหนังสือพิมพ์มากกว่า 50 ฉบับ สิ่งพิมพ์เหล่านี้ส่วนใหญ่อยู่ในสหรัฐอเมริกาและสหราชอาณาจักร แต่บางฉบับก็มาจากแคนาดา ไอร์แลนด์ และออสเตรเลียด้วย
ประวัติ.
เอนีดีเซ็นต์มิวสิก?ก่อตั้งขึ้นในปี ค.ศ. 2008 โดยแอลลี พาล์มเมอร์ และเทอร์รี วัตสัน ผู้อำนวยการของพาลเมอร์วัตสัน ซึ่งเป็นที่ปรึกษาด้านการออกแบบหนังสือพิมพ์และนิตยสาร เกี่ยวกับการสร้างเว็บไซต์: "หนังสือพิมพ์เป็นธุรกิจของเรา (และเราหลงใหลเกี่ยวกับหนังสือพิมพ์) ความหลงใหลอีกอย่างของเราคือดนตรี และเราได้รวมสองสิ่งเข้าด้วยกัน"
ธงประธานาธิบดียูเครน

ธงประธานาธิบดียูเครน  เป็นธงประจำตำแหน่งของประธานาธิบดียูเครน
ธงประธานาธิบดียูเครนได้รับการกำหนดรับรองตามกฤษฎีกาประธานาธิบดียูเครนเมื่อวันที่ 24 พฤศจิกายน ค.ศ. 1999 และนำไปใช้ในพิธีสาบานตนเข้ารับตำแหน่ง ประธานศาลรัฐธรรมนูญยูเครนจะเป็นผู้มอบธงนี้แก่ประธานาธิบดี ในขณะที่ประธานาธิบดีกล่าวสุนทรพจน์ในพิธีสาบานตน ประธานาธิบดีจะไปนั่งที่นั่งพิเศษในห้องประชุมสภาสูงสุดยูเครน ข้างที่นั่งนั้นจะเป็นธงชัยประธานาธิบดี
ลักษณะ.
ธงประธานาธิบดียูเครนมีลักษณะเป็นธงสี่เหลี่ยมจัตุรัสสีน้ำเงิน ตรงกลางมีตราสามง่ามทองคำซึ่งเป็นตราแผ่นดินยูเครนที่มีพระลัญจกรของเจ้าชายวอลอดือมือร์ผู้ยิ่งใหญ่เป็นต้นแบบ และตรงขอบปักลายพืชพรรณสีทอง ธงประธานาธิบดียูเครนปักด้วยผ้าไหมทั้งสองหน้าโดยใช้เทคโนโลยีคอมพิวเตอร์ ด้านหนึ่งของธงประธานาธิบดีใช้ด้ายทองคำบริสุทธิ์และทองคำเหลืองมากกว่าหนึ่งล้านเข็ม ตราสามง่ามทองคำปักด้วยวิธีการพิเศษ ธงพระอิสริยยศกษัตริย์อังกฤษ ธงประธานาธิบดีสหรัฐ และธงประธานาธิบดีฝรั่งเศสก็ใช้เทคโนโลยีเดียวกัน
ยอดเสาธงประธานาธิบดียูเครนเป็นทองเหลืองและโอนิกซ์ประดับขอบทอง เสาธงทำด้วยด้ามไม้ ธงประธานาธิบดียูเครนใช้กับประธานาธิบดียูเครนในทุกโอกาส
พิตช์ฟอร์ก

พิตช์ฟอร์ก (ชื่อเดิม พิตช์ฟอร์กมีเดีย) เป็นสื่อเผยแพร่เพลงออนไลน์จากสหรัฐ (ปัจจุบันเป็นของคอนเดแนสต์) ซึ่งนักเขียนไรอัน ชไรเบอร์ เปิดตัวใน ค.ศ. 1995 ในฐานะบล็อกเพลงอิสระ
ชไรเบอร์เริ่มต้นการทำพิตช์ฟอร์กขณะทำงานที่ร้านแผ่นเสียงในย่านชานเมืองมินนีแอโพลิส และเว็บไซต์ได้รับชื่อเสียงในด้านความครอบคลุมของเพลงอินดีร็อก ตั้งแต่นั้นเป็นต้นมาก็ได้ขยายและครอบคลุมดนตรีทุกประเภท รวมทั้งแนวเพลงป็อปด้วย พิตช์ฟอร์กถูกขายให้แก่คอนเดแนสต์ใน ค.ศ. 2015 แต่ชไรเบอร์และคริส แคสกี ประธานพิตช์ฟอร์กซึ่งเป็นหุ้นส่วนของเขาจะยังคงเป็นหัวหน้าบรรณาธิการและประธาน/ผู้จัดพิมพ์ของเว็บไซต์จนกระทั่งพวกเขาลาออกจากบริษัทใน ค.ศ. 2019 และ ค.ศ. 2017 ตามลำดับ เริ่มแรกมีฐานอยู่ที่มินนีแอโพลิส ต่อมาพิตช์ฟอร์กได้ย้ายไปชิคาโก ปัจจุบันสำนักงานตั้งอยู่ในวันเวิลด์เทรดเซ็นเตอร์ควบคู่ไปกับสื่อสิ่งพิมพ์อื่น ๆ ของคอนเดแนสต์
เว็บไซต์นี้เป็นที่รู้จักอย่างดีสำหรับบทวิจารณ์เพลงรายวัน แต่ยังตรวจสอบการออกใหม่และชุดกล่องเป็นประจำ ตั้งแต่ ค.ศ. 2016 เป็นต้นมา บริษัทได้เผยแพร่บทวิจารณ์เพลงคลาสสิกย้อนหลังและอัลบั้มอื่น ๆ ที่ไม่เคยวิจารณ์มาก่อนทุกวันอาทิตย์ เผยแพร่รายการ "ดีที่สุด" (อัลบั้มและเพลง) และคุณสมบัติประจำปีและรายการย้อนหลังในแต่ละปี ในช่วงทศวรรษ 1990 และ 2000 บทวิจารณ์ของไซต์ (ทั้งในแง่ดีหรืออย่างอื่น) ถือว่ามีอิทธิพลอย่างกว้างขวางในการสร้างหรือทำลายอาชีพ
ฟิล์ม.ยูเอ

ฟิล์ม.ยูเอกรูป เป็นกลุ่มบริษัทสื่อรวมกันที่ใหญ่ที่สุดในด้านการผลิตภาพยนตร์และโทรทัศน์ในยุโรปตะวันออก สตูดิโอภาพยนตร์แห่งนี้ก่อตั้งขึ้นในเดือนพฤศจิกายน ค.ศ. 2002 นับเป็นผู้ผลิตภาพยนตร์รายใหญ่ที่สุดในประเทศยูเครน